Sudski tumači i prevodioci - Ada\nSudski tumači i prevodioci Ada\nSudski tumači i prevodioci Ada - Audio verzija\nMesto Ada se nalazi u Vojvodini, na desnoj obali reke Tise. Prema regionalnoj podeli, pripada Severnobanatskom okrugu, a smaštena je, zapravo, u središnjem pojasu istočne Bačke. Ada je i sedište opštine koja nosi isto ime, a graniči se sa sledećim mestima: Novim Bečejom, Sentom, Čokom, Bečejom, Kikindom i Bačkom Topolom. Mesto, uglavnom, naseljavaju Mađari, a prema podacima sa popisa iz 2002. godine, u Adi ima više od 8 hiljada ljudi, među kojima su i Srbi, Romi, Hrvati, Albanci, Slovaci, Nemci, Rumuni, Bunjevci i još nekoliko drugih nacija. Svi oni žive u 5 naseljenih mesta i to u, naravno, Adi, ali i u Molu, Utrinama, Obornjači i Sterijinom.\nTragove svojih naseobina na području pomenutih mesta ostavili su Rimljani, Huni, Avari, kao i slovenska plemena. U Panonskoj niziji se u 9. veku pojavljuju Mađari, a kasnije niče i čitav niz naselja sa pretežno mađarskim stanovništvom. Ona su, usled najezde Turaka, bila uništena, a kasnije su se, u obnovljenim mestima, uz Mađare, u velikom broju naselili i Srbi.\nPreteča Ade, zapravo, je bilo prilično veliko naselja Petrina, koje se krajem 17. veka formiralo na obalama Ađanske bare, a čije ime je kasnije promenjeno u Petrinac, a najzad u Adu. Ovo mesto je zaista i bilo ostrvo, pa je moglo da se koristi i kao granični šanac, te su tako ovde počeli da žive graničari , mahom Srbi doseljeni nakon Velike seobe. Međutim, ukidanjem Vojne granice, mnogi od njih odlaze odavde i dolazi do nestašice radne snage. Tada je izvršena kolonizacija i u Adu se doselilo mnoštvo Mađara, Slovaka, Bunjevaca i ostalih, koji su se vrlo brzo pomađarili.\nU mestu danas postoje dve osnovne, muzička i srednja Tehnička škola. Tu je i biblioteka, a Ada, osim pogodnosti za one koji uživaju u lovu i ribolovu, omogućava i odmor na prijatnim salašima, obilazak vetrenjača, kao i boravak na plažama i bavljenje sportovima pored reke Tise.\nU multinacionalnoj i multikulturalnoj sredini, kakva je savremena Ada, često se javljaju potrebe za prevođenjem i overavanjem različitih dokumenata i javnih isprava. Budući da Akademija Oxford iznad svega stavlja interese i potrebe svojih klijenata, svim stanovnicima ovog mesta sa zadovoljstvom može da ponudi stručne usluge prevodilaca i sudskih tumača Ada, koji će na jednom mestu, po nejkonkurentnijim cenama na tržištu, prevesti sva vaša dokumenta i to u okviru, verovali ili ne, čak 40 svetskih jezika, a nakon toga izvršiti i overu na zakonom propisan način. Osim toga, organizujemo i obuku za rad na računarima, prema savremenim svetskim standardima, kao i profesionalno osposobljavanje, to jest, dokvalifikaciju ili prekvalifikaciju za mnoga zanimanja III ili IV stepena. Svima voljnim da usavrše ili nauče neki strani jezik možemo da ponudimo tečajeve koje vode iskusni profesori, a nakon kojih polaznici dobijaju međnarodno priznate diplome. Takođe, ukoliko se budete kvalitetno pripremili na našoj nastavi, bez muke ćete položiti prijemne ispite za upis na sve visokoškolske ustanove, srednje škole i gimnazije.\nPrevodioci i sudski tumači Ada\nTim licenciranih stručnjaka, koji čine prevodioci i sudski tumači Ada, svojim klijentima omogućava da, lako i brzo, dobiju precizno urađen prevod dokumenata sa ili na bilo koji jezik koji se u svetu govori, uključujući, podrazumeva se, i srpski. Materijali se mogu obraditi u okviru svih evropskih jezika, od kojih su obično najtraženiji engleski, francuski, ruski, nemački, italijanski, španski, grčki, ali i turski, češki, poljski, holandski, portugalski, slovački, kao i skandinavski jezici, odvosno, švedsi, finski i norveški. Takođe pružamo i usluge prevođenja sa ili na kineski, japanski i arapski jezik, te i na sve, nama teritorijalno bliske, jezike, kao što su hrvatski, slovenački, bosanski, mađarski, makedonski, rumunski, bugarski i albanski. Ukoliko specifične potrebe klijenata to zahtevaju, moguće je kod nas angažovati i prevodioca i sudskog tumača za znakovni jezik, kao i za one jezike, čije je poznavaoce retko gde moguće naći, a to su persijski, hebrejski, estonski, pakistanski, romski i korejski. Prevodilac i sudski tumač Ada profesionalno je osposobljen i za rad sa latinskim jezikom, pa klijentima može da ponudi i ovakav tip usluge.\nNačin rada naših licenciranih stručnjaka je specifičan kada je reč o prevodu dokumentacije sa jednog na drugi strani jezik. Naime, ukoliko dobiju zahtev za ovakvom vrstom posla, prevodioci i sudski tumači Ada to rade bez prevođenja na srpski jezik, to jest, neposredno tekstualni sadržaj prevode sa stranog jezika na kome je izvorno napisan na drugi, takođe, strani jezik na kome treba da bude traženi dokument. Ovakvim metodom se postiže smanjenje vremena potrebnog za završetak celog posla, ali i značajna ušteda, kada su finansijska sredstva u pitanju.\nAko ste mislili da je udruženo obavljanje prevoda i overe dokumentacije jedina usluga koju nudimo, moraćemo da vam napomenemo da niste u pravu i da prevodilac i sudski tumač Ada može, u slučaju da se to od njega traži, i samo da overi materijal koji je, pre toga, neko drugi već preveo. Jedini uslov za ovu uslugu je da pomenuti prevod bude urađen korektno, uz poštovanje svih pravila prevođenja ovakvog tipa tekstualnih sadržaja, što će sudski tumač, neizostavno, i da proveri pre nego što upotrebi svoj kredibilitet i prevod overi pečatom i potpisom. To će uraditi detaljnim upoređivanjem prevedenog dokumenta sa njegovom originalnom verzijom, koju, u tu svrhu, morate dostaviti. Kada potvrdi identičnost ovih spisa u svakom pogledu, osim u jeziku kojim su pisana, izvršiće overu na propisan način i, na taj način obezbediti dotičnom prevodu zakonsko mesto u svim pravnim poslovima.\nLektori i korektori, koji takođe rade u našem stručnom timu, su tu da, ako se to pokaže neophodnim, isprave i doteraju sve ono što nije prihvatljivo u prevodu koji ste doneli ili što vi sami želite da promenite. Stručnom redakturom kompletnog teksta oni će dovesti do perfektnog nivoa sve što nije bilo dobro i omogućiti vam da nesmetano dobijete pečat ovlašćenog sudskog tumača.\nKako funkcioniše prevodilac i sudski tumač Ada?\nBez zakonski overenog prevoda nikako nećete biti u prilici da svoje poslove u nadležnim instutucijama jedne zemlje završite na regularan način. Radi se o tome da prevod bez pečata sudskog tumača uopšte nije validan dokument i da ga, u toj formi, ne može prihvatiti ni jedna služba. Međutim, kada preveden dokument, dospe u ruke licenciranog stručnjaka, on će, pre svega, da izvrši detaljnu proveru njegovog sadržaja, jezika, stila i termina koji se moraju poklapati sa istima u originalnom dokumentu. Bez toga proces overe ne može da bude izvršen, tako da je za ovaj posao, pored izuzetno kvalitetnog i preciznog prevoda, neophodna i dostupnost originalnih materijala ili, u krajnjem slučaju, njihovih, na zakonski način, overenih kopija.\nOvo, molimo vas, obavezno imajte na umu kada nam dostavljate dokumenta za prevod i overu, jer bez originala svakako ne možemo da uradimo ono što od nas tražite. Materijal za obradu možete sami predati našem ovlašćenom koordinatoru ili ga poslati na našu adresu preporučanom poštanskom pošiljkom ili nekom kurirskom službom koja pruža ovakve usluge u vašem mestu. Isključivo u slučaju kada vam je neophodan takozvani „hitan prevod“, koji podrazumeva znatno kraći rok od uobičajenog, prihvatamo da nam skenirana dokumenta pošaljete na mejl, ali da, bez izuzetka, naknadno dostavite njihove originale, bez kojih prevodilac i sudski tumač Ada uopšte ne može da, na zakonom regulisan način, obavi svoj posao.\nNa pomenute načine, što će reći, ličnim preuzimanjem ili posredstvom Pošte Srbije ili kurirske službe sa kojom sarađujemo, možete i dobiti obrađene materijale, odnosno, overene prevode i izvorna dokumenta. Podvlačimo, samo, da u slučaju da odaberete dostavu na vašu adresu, sami snosite troškove koje za ovu uslugu naplaćuje dotična služba, a plaćate ih sasvim nezavisno od cene koja je propisana za prevod i overu, to jest, za usluge koje pružaju prevodioci i sudski tumači Ada.\nCene usluga stručnog tima Akademije Oxford su vam dostupne u zvaničnom cenovniku koji se nalazi na našem oficijelnom sajtu, a o njima se možete raspitati i kod ovlašćenih koordinatora u dotičnoj filijali. Moramo da naglasimo i da se prevodioci i sudski tumači Ada pridržavaju zvaničnog propisa svoje struke, koji određuje dužinu prevedenog teksta, bilo koje vrste materijala, a koji staje na jednu odštampanu stranu. To, shodno pomenutoj odredbi, iznosi 1800 slovnih mesta, u šta su uračunati i razmaci između reči.\nKoja sve dokumenta prevode i overavaju prevodioci i sudski tumači Ada?\nNije na odmet da dodamo još koju reč o visokom profesionalizmu prevodilaca i sudskih tumača Ada. Svi su oni, naime, stekli visoke kvalifikacije za jedan ili više jezika sa kojima rade, a neretko su u pitanju i izvorni govornici, što dodatno doprinosi visokom nivou njihove usluge. Recimo još i da su, pre stupanja na dužnost, položili i zakletvu koja ih obavezuje da svoj posao obavljaju prema svim važećim propisima, uz obavezno poštovanje privatnosti svih sa kojima sarađuju i čuvanje poverljivosti podataka koji su im u poslu dostupni. Naši klijenti će, bez ikakve sumnje, osim maksimalne preciznosti prevoda i pravno adekvatne overe, moći da dobiju i garanciju da će svi materijali koje nam povere biti sačuvani od svih mogućih zloupotreba.\nUz prevod i overu ličnih isprava, prevodilac i sudski tumač Ada će prihvatiti da, u skladu sa svojom profesijom, obradi i sva poslovna, sudska, obrazovna i ostala dokumenta, ali i raznovrsnu tehničku, medicinsku, farmaceutsku i administrativnu dokumentaciju.\nPismena koja se u zakonu određuju kao lična i koja služe za identifikaciju i potvrđivanje zakonskih prava koja ima jedna osoba, a za koja se radi prevod i overa, odnose se na ličnu kartu, saobraćajnu i vozačku dozvolu, pasoš, uverenje o državljanstvu, potvrdu o prebivalištu, radnu dozvolu, kao i izvod iz matične knjige rođenih, venčanih i umrlih.\nDokumentacija koja se koristi u međunarodnom poslovanju je, takođe, nešto što stručno obrađuje prevodilac i sudski tumač Ada. Ovde se mogu ubrojati sve vrste poslovnih ugovora koji obuhvataju, recimo kupoprodajne, te ugovore o saradnji ili prometu roba i usluga, zatim razne poslovne odluke, fakture, tenderska dokumentacija, ali i rešenje o osnivanju preduzeća, bilansi stanja i uspeha, revizorski i godišnji izveštaji, a uz to i poreski identifikacioni broj (PIB), statut i osnivački akt preduzeća i izvod iz APR-a (Agencije za privredne registre).\nOvereni prevod se često traži i za raznovrsne materijale koji se koriste u sudskim procesima ili drugim pravnim poslovima, te od ove dokumentacije prevodioci i sudski tumači Ada najčešće rade sa sudskim presudama i rešenjima, poput, na primer, presude o razvodu braka, zatim sa dozvolama za boravak, zahtevima za dobijanje vize, licencama, sertifikatima, kao i sa raznim vrstama pravilnika, izveštaja i sudskih odluka.\nSavremeno doba olakšalo je mogućnost školovanja i profesionalnog usavršavanja u inostranstvu, tako da se često traži i overen prevod diplome i dodataka diplomi, prepisa ocena, svedočanstava o završenim razredima osnovne i srednje škole, uverenja o položenim ispitima, potvrde o redovnom studiranju ili školovanju, ali i nastavnih planova i programa fakulteta.\nSva dokumentacija koju je, u određenoj situaciji, potrebno predati nekoj nadležnoj službi, a u koju spadaju različite saglasnosti potvrde, izjave i uverenja, može, takođe, biti predmet prevoda i overe. Vrlo često se, na primer, traži potvrda o slobodnom bračnom stanju, pošto se bez nje ne može zvanično sklopiti brak sa nekim strancem, a tu je i saglasnost o zastupanju, potvrda o redovnom zaposlenju, uverenje o nekažnjavanju, potvrda o stanju na tekućem računu u banci, različite izjave pojedinaca, te potvrda o neosuđivanosti.\nTehnička i građevinska dokumentacija koju će prihvatiti da prevedu i overe prevodioci i sudski tumači Ada uglavnom se odnosi na deklaracije proizvoda, laboratorijska ispitivanja tehničkih uzoraka, građevinske projekte i uputstva za rukovanje.\nKlijenti nam se neretko obraćaju i sa molbom da uradimo overene prevode materijala koji imaju veze sa medicinom ili farmacijom , te tako radimo i sa specifikacijama farmaceutskih proizvoda, uputstvima za lekove i karakteristikama proizvoda, lakarskim nalazima i raznom dokumentacijom o medicinskim proizvodima.\nŠta je još bitno da znate o overi dokumenata i ličnih isprava?\nNezavisno od overe zvaničnih spisa pečatom licenciranog sudskog tumača, za neke tipove dokumenata zahteva se i overa haškim Apostille pečatom, koja bi se mogla odrediti kao legalizacija višeg nivoa. Imajući u vidu da ovu vrstu potvrde izdaje teritorijalno nadležan sud i da neka pravila apostiliranja mogu direktno uticati na način samog prevoda dokumenata, najljubaznije vas molimo da se, pre nego što nam dostavite naterijale na oradu, o svemu detaljno raspitate u nadležnoj instituciji, kako bi naš rad išao u pravcu u kom zakon propisuje, a bez dodatnih peripetija.\nDa preciziramo, budući da prevodilac i sudski tumač Ada nije dužan da zna sve pojedinosti ovog procesa, potrebno je, pre svega, da utvrdite da li je za vaš dokument predviđena Apostille overa, a ako jeste, onda bi trebalo pitati da li se ovim pečatom overava samo prevedeni dokument ili se on mora nalaziti i na prevodu i na originalu. Pored toga, bitno je znati i da li se, osim prevoda tektualnog sadržaja dokumenta, traži i prevod samog pečata.\nSve ono što treba da znate o ovoj overi možete pitati nadležnog stužbenika u Sudskoj jedinici u Adi, u Ulici Maršala Tita, broj 39, ili možete da pokušate da se o tome obavestite preko telefona, na broj 024-852-540. Ova pravosudna ustanova je deo Osnovnog suda u Senti, čija je adresa Glavni trg 2.\nOčekujemo da smo uspeli da na pravi način objasnimo sve pojedinosti procesa prevoda i overe koje mogu za vas da urade naši stručnjaci. Za sva dodatna pitanja tu su ovlašćeni službanici Akademije Oxford a, ako za tim bude bilo potrebe, možete doći i na besplatnu konsultaciju u našu filijalu.\nKategorije prevoda za Ada\nIzračunajte okvirnu cenu prevoda za Adu\nSpisak sudskih tumača za grad Ada\nCenovnik prevodilačkih usluga sudskih tumača za grad Ada\nSudski tumači i prevodioci u Adi\nAkademija Oxford Ada\nul. Trg Oslobođenja bb, 24430 Ada


Podrška Evropske unije upravljanju migracijama u Republici Srbiji Migrantske porodice posetile Konjički klub „Čegar“ u Niškoj Banji - Podrška Evropske unije upravljanju migracijama u Republici Srbiji\nU sredu 15. avgusta 2018. godine migrantske porodice koje su privremeno smeštene u Prihvatnom centru „Divljana“ u opštini Bela Palanka posetile su Konjički klub „Čegar“ u Niškoj Banji.\nOvo je bila jedinstvena prilika za migrante iz Avganistana, Libije i ostalih zemalja da se upoznaju sa istorijom i tradicijom konjičkog sporta u Srbiji, ulozi konja na našem podneblju, a najmlađi su imali priliku za jahanje, igru u zabavnom parku, obilazak zoološkog vrta i znamenitosti Niške Banje.\nAhmed iz Avganistana kaže da je srećan i zahvalan što je imao priliku da provede jedan dan drugačiji od ostalih, koji im pomaže da se oslobode stresa.\nŠerifa, takođe iz Avganistana, izrazila je zahvalnost zbog organizacije izleta i dodala da su ljudi u Srbiji gostoljubivi i dobri, te da im često prilaze nudeći pomoć, a deca koja pohađaju školu su veoma lepo prihvaćena.\nOvaj vid aktivnosti omogućava migrantskoj populaciji da saznaju mnogo toga o kulturi zemlje u kojoj privremeno borave. Istovremeno, ovo je način da im se pruži podrška i razumevanje za situaciju u kojoj se nalaze.\n“Prihvatni centar za migrante “Divljana” u Opštini Bela Palanka funkcioniše od decembra 2016. godine. To znači da neki od migranata privremeno borave u centru i više od godinu dana. Oni žive u neizvesnosti kada je reč o njihovoj budućnosti, egzistenciji, dostizanju konačnog odredišta. U takvim okolnostima, veoma je važno da osete razumevanje i podršku koju im pružamo. Zbog toga im jedan ovakav dan van prihvatnog centra znači mnogo, naročito deci”, izjavila je Ivana Ćurko Anić iz Komesarijata za izbeglice i migracije, institucije Republike Srbije zadužene za upravljanje prihvatnim i centrima za azil.\nEvropska unija podržava Republiku Srbiju u izgradnji održivog sistema upravljanja migracijama. Podrška Evropske unije upravljanju migracijama u Republici Srbiji rezultat je partnerstva EU i Srbije. Od sredine 2015. godine, kada je počeo povećan priliv migranata na teritoriju Republike Srbije, EU je donirala više od 98 miliona evra direktne pomoći državnim institucijama, jedinicama lokalne samouprave, međunarodnim i organizacijama civilnog društva i krajnjim korisnicima.


Danas sastanak opozicije zbog Dodikovih izjava – Banjaluka24\nSastanak lidera opozicionih političkih stranaka biće održan danas u Banjaluci.\nPredsjednik Srpske demokratske stranke Mirko Šarović potvrdio je da će se danas u Banjaluci, u prostorijama Srpske demokratske stranke, održati sastanak lidera opozicionih političkih stranaka te da će se nakon sastanka Šarović, Borenović i Nešić obratiti medijima.\nŠarović je poručio da će na sastanku razgovarati se o aktuelnoj političkoj situaciji u Republici Srpskoj i BiH.\nPodsjećamo, Dodik je nakon sastanka članova Predsjedništva BiH sa turskim predsjednikom rekao da Dejtonski sporazum ne postoji i da on podržava teritorijalni integritet BiH.\nSastanak je zakazan za 15.00 časova u prostorijama Gradskog odbora SDS-a.\nDodik sa Manjače: „Ko mi ne vjeruje nek se j**e“ (VIDEO)


SA NOVOM VAKCINOM PROTIV RAKA IZLEČENO NEKOLIKO TUMORA KOD MIŠEVA\n5. фебруара 2018. Vesti, Zdravlje\nIstraživanje naučnika sa američkog univerziteta Stenford, predvođena doktorom Ronaldom Levijem, pokazalo je da je vakcina protiv raka uklonila tumore iz tela miševa, čak i u fazi metastaze.\nIstraživanje sprovedeno na miševima, tako što je vakcina direktno ubrizgavana u masu tumora, uspešno je eliminisala sve tragove malignih ćelija iz tela životinja, a trebalo bi da bude uspešna u lečenju mnogih vrsta rakova, uključujući i one koji se pojave spontano.\n„Kada iskoristimo ova dva agensa, primećujemo eliminaciju tumora širom tela. Ovakav pristup ne zahteva da se pronađu specifične mete zahvaćene tumorom i ne zahteva čitavu aktivaciju imunog sistema, niti menjanje imunih ćelija pacijenta„, rekao je doktor medicine i profesor onkologije na Stenfordu Robert Levi.\n„U miševima, primetili smo neverovatne efekte širom tela, uključujući i nestanak tumora iz tela životinja„, rekao je Levi.\n„Ne verujem da postoji ograničenje koji bismo tumor mogli potencijalno da lečimo„, rekao je Levi.\nIstraživanje je objavljeno u januarskom izdanju „Science translational medicine“.\nIzvor: 021.rs Foto: sh.wikipedia.org\nbolest, istrazivanje, izlecenje, mis, nauka, rak kod ljudi, vakcina


Tekstovima „Čučko je ’mazio’ Jasminu, Vidraga unakazio Ivanu“, „Mei Ta zapošljavanjem i proizvodnjom nadjačala ’pseće laveže’“ i „Parking mesta ’garant’ kineske investicije u Obrenovcu“, objavljenim krajem decembra 2017. list Palež je prekršio Kodeks novinara Srbije, zbog čega mu je Komisija za žalbe Saveta za štampu jednoglasno izrekla javnu opomenu.\nU sva tri teksta iznesene su netačne i uvredljive informacije, kao i optužbe protiv lokalne novinarke Jasmine Prodanović, koja je tokom višemesečne škole istraživačkog novinarstva koju organizuje Centar za istraživačko novinarstvo Srbije (CINS), pisala o štetnom uticaju kineske fabrike Mei Ta na životnu sredinu u okolini Bariča kod Obrenovca.\nPo mišljenju Komisije, tekstovi su napisani isključivo sa ciljem da diskredituju novinarku, jer se uredništvu Paleža ne dopada ono što je napisala, a ne da o bilo čemu informišu javnost. Komisija je ocenila da list ni u ovom, kao ni u prethodnim tekstovima o kojima je odlučivala, nije poštovao ni elementarne etičke principe profesije, niti je Jasmini Prodanović pružio bilo kakvu mogućnost da na bilo šta odgovori.\nIstraživanje o fabrici Mei Ta koje je CINS objavio početkom 2017. pokazalo je da institucije Srbije nisu radile procenu uticaja na životnu sredinu za mašinsku radionicu fabrike za proizvodnju automobilskih delova Mei Ta u Bariču uprkos činjenici da tokom njenog rada može da nastane opasan otpad.\nMašinska radionica fabrike Mei Ta nalazi se 300 metara uzvodno od fabrike vode u Bariču i šesnaest kilometara uzvodno od postrojenja za preradu vode u Makišu, odakle se vodom za piće snabdevaju delovi Beograda.\nTekst „Izgradnja fabrike Mei Ta: Životna sredina u drugom planu“ tokom prošle godine bio je među pet radova nominovanih za godišnju Nagradu za istraživačko novinarstvo u online kategoriji koju dodeljuje NUNS i Američka ambasada u Beogradu.\nOvo istraživanje privuklo je pažnju lokalnih obrenovačkih novina Palež, čija redakcija je sebi dala za pravo da Jasminu Prodanović vređa, nazivajući je, između ostalog, „produženom rukom“ i „portparolom političkih profuknjača“, koja za „svoje gazde, mentore i naručioce iz fašističke SAD“, „piše tekstiće za siću“ poredeći njeno pisanje sa „psećim lavežom“.\nČlanovi Komisije su istakli da je, nažalost, manir lista da vodi kampanje protiv ljudi koji im se iz bilo kog razloga ne dopadaju, a protiv kojih se, suprotno svim pravilima profesije, iznose neosnovane optužbe, spekulacije i uvredljive kvalifikacije.\nNovinarku Prodanović vređao i predsednik opštine Obrenovac\nKrajem 2016. Nezavisno udruženje novinara Srbije (NUNS) osudilo je uvredljivo ponašanje Miroslava Čučkovića, predsednika Opštine Obrenovac prema Jasmini Prodanović, koja je tada radila kao novinarka Istinomera.\nUdruženje je tada zatražilo da joj se Čučković javno izvini zbog uvreda koje joj je uputio sa skupštinske govornice, a kasnije i putem društvene mreže Tviter. U saopštenju je navedeno i da je Čučković na svom Tviter nalogu novinarku Jasminu Prodanović nazvao „voajerom psihopatom“.\nProdanović je tada rekla da je uvredljivo ponašanje Čučkovića prema njoj i Istinomeru počelo kada je tokom posete Obrenovcu pitala Sinišu Malog, gradonačelnika Beograda kada će u ovoj gradskoj opštini biti postavljen kamen temeljac za fabriku Mei Ta.\n„Tada sam nosila kameru, snimala i postavljala pitanja gradonačelniku Malom. Kako su oni pokušavali da izbegnu pitanje, ja sam žurila za njima, što se vidi na snimku. Tada je Čučković rekao kako držim kameru u torbi ’kao voajer psihopata’ i od tada me tako zove“, objasnila je Prodanović NUNS-u.\nNovinarka @istinomer iz Obrenovca ponovo na Skupštini provocira samo ovaj put nema skrivenu kameru u torbi kao voajer psihopata.\n— Miroslav Čučković (@Cuckovicm) November 30, 2016\nSavet za štampu: Palež nastavlja sa kršenjem Kodeksa novinara\nMatić: Nečinjenjem postajemo saučesnici dramatične situacije u kojoj se nalaze istraživački novinari\nCINS Jasmina Prodanović Komisija za žalbe Saveta za štampu Miroslav Čučković Obrenovac Palež Savet za štampu\n← Informisanje u javnom interesu: Muljanje medijskim dinarom\nMinistarstvo pokrenulo postupak protiv četiri dnevna lista →


„TO JE NEPRIJATELJSKI ČIN PREMA BiH“: Krivokapić na stubu srama zbog čestitke za „9. januar“ – „Momentalno UPUTITE IZVINJENJE“ – Tutin Press\n„TO JE NEPRIJATELJSKI ČIN PREMA BiH“: Krivokapić na stubu srama zbog čestitke za „9. januar“ – „Momentalno UPUTITE IZVINJENJE“\nNakon što je predsjednica entiteta RS Željka Cvijanović objelodanila da je predsjednik Vlade Crne Gore Zdravko Krivokapić u tajnosti uputio čestitku povodom neustavnog obilježavanja „9. januara“, uslijedio je niz bučnih reakcija u Crnoj Gori.\nPredsjednik Vlade Zdravko Krivokapić, čestitanjem Dana Republike Srpske, učinio je neprijateljski čin prema BiH i iskazao nepoštovanje prema međunarodno priznatoj zemlji i njenim institucijama, ocijenio je bivši državni sekretar u Ministarstvu za ljudska i manjinska prava Aleksandar Saša Zeković.\nMeđunarodna zajednica, kako je podsjetio, još ranije je saopštila da je ustavom BiH nedvosmisleno utvrđeno da su odluke Ustavnog suda BiH konačne i obvezujuće i da su entiteti u obavezi da poštuju odluke institucija BiH.\n“Neprihvatljivo je da se predsjednik crnogorske Vlade miješa u unutrašnja pitanja između dvije grane vlasti u BiH, birajući stranu nepriznavanjem odluke Ustavnog suda BiH. Povjerenje koje mu je ukazala Skupština, izborom za predsjednika Vlade, ne podrazumijeva, na bilo koji način, da osporava kredibilitet i legitimitet institucija i afirmiše nesprovođeje sudskih odluka druge države. Praznik koji je Krivokapić čestitao direktno i nesporno je inspirisan 9. januarom 1992. godine kada je održana Skupština srpskog naroda u BiH, bez učešća drugih naroda i kao takav nema simboliku kolektivnog zajedničkog sjećanja”, naveo je Zeković.\nTakođer, Bošnjačka stranka (BS) Crne Gore pitala je danas premijera Crne Gore Zdravka Krivokapića da li je uputio čestitku povodom Dana Republike Srpske, s obzirom da javnost nije direktno upoznata sa tom informacijom iz njegovog kabineta. U toj partiji traže potvrdu od Krivokapića da li je tačno ono što je rekla predsjednica Republike Srpske Željka Cvijanović ili je riječ o nepostojećoj čestitki.\n“Ako je istina, dobro bi bilo da neko premijeru objasni geografiju BiH i to da je RS manji entitet države Bosne i Hercegovine i da kao takva nema međunarodni subjektivitet. Da li je premijer upoznat sa odlukama Ustavnog suda BiH, koji je 9. januar proglasio neustavnim praznikom? Ako je premijer zaista čestitao Dan ovog teritorijalnog entiteta unutar međunarodno priznate BiH, da li je to najavljena prozapadna politika nove Vlade”, pitali su Bošnjaci.


Osuđeni ratni zločinac Blagoje Simić imenovan za direktora Doma zdravlja Šamac - Radio Nasa Rijec Chicago\n“Jesam imenovan. Ne želim ništa više komentarisati”, kratko nam je rekao Simić.\nU podacima o ICTY-ja o predmetu “Simić i drugi” navodi se da je direktor Doma zdravlja Šamac bio predsjednik Općinskog odbora SDS-a i predsjednik srpskog kriznog štaba kasnije preimenovanog u Ratno predsjedništvo u Bosanskom Šamcu te najviši civilni funkcioner u toj općini. Osuđen je za zločin protiv čovječnosti i to progone počinjene protivpravnim hapšenjima i zatočenjima civila bosanskih muslimana i Hrvata, okrutno i nehumano postupanje, uključujući premlaćivanje, mučenje, prisilni rad i zatočenje u nehumanim uslovima te deportaciju i prisilno premještanje.\n“Simić, kao predsjednik općinske skupštine i Kriznog štaba, bio je najviši civilni funkcioner u općini Bosanski Šamac. Znao je da su njegova uloga i ovlasti od suštinske važnosti za postizanje zajedničkog cilja progona”, stoji u podacima o predmetu.


SPS O OPOZICIJI: Bez ideje i programa, udružuju se da bi preživeli\n14.03.2018. 15:20h 14.03.2018. 16:50h\nBEOGRAD - Šef poslaničke grupe SPS Đorđe Milićević kaže da je potpuno jasno da se pojedine opozicione stranke udružuju da bi politički preživele.\nNa pitanje da li predlog nosioca liste "Beograd odlučuje - ljudi pobeđuju" Dragana Đilasa da opozicija treba da se udruži u čvrst savez, mogao da ugrozi aktuelnu vlast koju čine SNS i SPS, Milićević je ocenio da je reč o pozivu radi preživljavanja na političkoj sceni.\n"Pojedine političke opcije bez ideje i programa, svesne da vladajuća koalicija nema alternativu, udružuju se i to ne da bi pobedile već da bi politički preživele", kaže Milićević.\nTo je, smatra, jedini način da budu u ovom trenutku prisutni u javnosti, te dodaje da SPS nema vremena da se bavi tom temom, s obzirom da se ozbiljno, odgovorno i posvećeno bavi poslom za koji je preuzela odgovornost.\nSa druge strane, primećuje, mnogo puta do sada smo jasno i precizno rekli da je svaki oblik DOS-a "pluskvampefekat političke scene Srbije", a i građani su, dodaje, više puta na izborima u prethodnom periodu rekli šta misle o toj politici.\n"Vidim da prizivaju ponovo i nekakve vanredne parlamentarne izbore. Znate da se mi kao stranka zalažemo za redovne izborne cikluse, ali ako toliko insistiraju i ukoliko opozicioni predstavnici toliko žele vanredne parlamentarne izbore nemamo ništa protiv", rekao je Milićević.\nVUČIĆ U ZRENJANINU: Sledeći parlamentarni izbori biće 2020, a predsednički 2022, kao i beogradski


Snimila ga saobraćajna kamera, morao da plati 755.000 dinara - NOVA portal\nHronika Autor:Jovana Aleksić11. maj. 202113:19\nU hvatanju bahatih vozača na srpskim ulicama sve je više sofisticiranih uređaja koji značajno pomažu u evidentiranju neregistrovanih i neosiguranih vozila. Video-nadzor za potrebe Ministarstva unutrašnjih poslova Srbije uključuje 633 kamere na ukupno 262 lokacije u Beogradu. Tako je jedan vozač, koga je usnimila nadzorna kamera da vozi neregistrovani automobil, morao da plati 755.000 dinara na ime kazne.\nNovi sistem evidentiranja ovakvih prekršaja postavljen je na gotovo svim prometnijim raskrsnicama u Beogradu, a opremljene su i softverom za prepoznavanje registarskih oznaka na vozilima.\nTaj softver funkcioniše tako što fotografiše vozilo odnosno registarsku oznaku, skenira i pročita broj i poredi ga sa podacima iz baze. Ukoliko dođe do poklapanja i softver prepozna neregistrovano vozilo iz sistema, kroz nekoliko sekundi pojavljuje obaveštenje na ekranu da je uočena nepravilnost.\nTada operater još jednom proverava podatke i štampa poziv sa fotografijom, na kojoj se vidi da neregistrovano vozilo učestvuje u saobraćaju. Vlasniku snimljenog vozila zatim na kućnu adresu stiže prekršajni nalog.\nUkoliko prekršaj namiri u roku od osam dana, vozač će moći da plati samo polovinu iznosa.\nNa ovaj način u Srbiji je do sada registrovano više od 20.000 neodgovornih vozača, a rekord za sada drži jedan Smederevac kome su uručena 84 prekršajna naloga, jer je u periodu od četiri meseca u 84 različita dana snimljen da vozi neregistrovan automobil, tako da je na kraju morao da plati ukupno 755.000 dinara, pisao je Telegraf.\nNa većini lokacija u Beogradu postavljena je po jedna takva kamera, dok su na pojedinim mestima poput Brankovog mosta, raskrsnice kod hotela „Hajat“ i prilaza Pupinovom mostu u Zemunu, postavljene i po četiri kamere.\nU nastavku teksta možete pogledati spisak lokacija u Beogradu na kojima se nalazi svih 127 kamera koje imaju mogućnost da evidentiraju neregistrovana vozila ili ona za kojima je raspisana potraga.\nKazne za upravljanje neregistrovanim vozilom\nZa upravljanje vozilom kom je istekla registraciona nalepnica, predviđena je novčana kazna od 6.000 do 20.000 dinara, uz dva kaznena poena. Vožnja bez registarskih oznaka, saobraćajne dozvole ili registracione nalepnice, takođe se sankcioniše sa dva kaznena poena, ali je novčana kazna viša – od 15.000 do 30.000 dinara ili kazna zatvora do 30 dana.


Protiv Novosađana koji su odbili da vakcinišu decu pokrenuto 36 postupaka | Moja Vojvodina\nмарт 14, 2018 admin 0 Comments Kamenko Kozarski, Novi Sad, Optužba, Prekršajni sud, Sud, Vakcina, Vojvodina\nPrekršajni sud u Novom Sadu pokrenuo je 36 prekršajnih postupaka protiv roditelja koji nisu vakcinisali svoju decu, saznaje 021.\nKako za 021 kaže predsednik Prekršajnog suda Kamenko Kozarski, zahteve za pokretanje postupaka sudu je dostavila sanitarna inspekcija, poštujući proceduru. To je učinjeno na osnovu dokumentacije Doma zdravlja.\nJače mere zaštite od morbila u Novom Sadu pokrenute su kad je Predškolska ustanova „Radosno detinjstvo“, na osnovu dopisa Ministarstva zdravlja, zabranila roditeljima nevakcinisane dece da ih dovode u vrtiće. Svi roditelji morali su da donesu potvrdu izabranog lekara da je dete vakcinisano (ili obaveštenje da je vakcinacija nakratko odložena zbog zdravstvenog stanja deteta), a pokrenuta je i istraga zbog lažiranih vakcinalnih kartona. U ustanovi su za 021 potvrdili da su se roditelji u velikom broju odazvali na apel da vakcinišu decu i donesu uverenja o vakcinaciji, a manji broj roditelja odbio je da odvede decu na vakcinaciju i ta deca ne pohađaju vrtiće predškolske ustanove.\n← Otvoreno tri hiljade novih radnih mesta u Zrenjaninu\nNovosađani trčali i skupili 650.000 dinara za Sigurnu dečiju kuću →


Vlast nervozna bez potrebe! Zbog revizorskih izvještaja svakako niko ne odgovara!\nVlast nervozna bez potrebe! Ionako zbog revizorskih izvještaja niko ne odgovara!\nSrijeda, 30.08.2017., 14:15\nDa li se iko sjeća da je neko snosio odgovornost nakon što je Glavna služba za reviziju RS u svom izvještaju njegov rad ocijenila negativnim ili mu dala mišljenje sa rezervom?!\nNaravno da se ne sjeća, jer nadležna tužilaštva, odnosno policijske uprave ne preduzimaju nikakve korake na procesuiranju odgovornih za nenamjensko trošenje javnog novca.\nDodik: Šnjegota da podnese ostavku, budžet je u plusu!\nZbog toga nije jasno zašto su se predstavnici vladajuće koalicije oštro okomili na glavnog revizora RS Duška Šnjegotu zbog izvještaja u kojem je otkrio da je minus u budžetu Srpske mnogo veći nego što ga je predstavio ministar finansija Zoran Tegeltije. Umjesto napada na glavnog revizora, poziva da podnese ostavku i prijetnji njegovom smjenom, vlastodršci su jednostavno mogli da se ućute i pređu preko izvještaja ne dižući nepotrebnu galamu.\nPoslanik SDS-a u Narodnoj skupštini RS i član skupštinskog Odbora za reviziju Dušan Berić podržava rad Glavne službe za reviziju i kaže da ona izuzetno dobro i profesionalno radi svoj posao. On ističe da su revizorski izvještaji javni dokumenti koje GSR objavljuje na svoj sajtu, ali da je problem što tužilaštva po njima ne postupaju.\n– Revizori u svojim izvještajima ne pozivaju ni na čije kažnjavanje, već argumentovano i bez pristrasnosti daju sugestije i smjernice kako da se poboljša finansijska disciplina. Nažalost, očigledno da to vlasti ne odgovara, jer žele da se izvještaji kroje po njihovoj mjeri, a ne po pravom stanju finansija. Posljednji napad na GSR je nastavak stavljanja pod kontrolu te institucije koji je aktuelna vlast započela izmjenama zakona kojima je GSR oduzela finansijsku nezavisnost i njen budžet stavila pod svoju kontrolu – objašnjava Berić.\nTačka ispod koje se ne smije\nSlično mišljenje dijeli i predsjednik Napredne Srpske i narodni poslanik Goran Đorđić koji je osudio jučerašnji stav lidera SNSD-a Milorada Dodika i njegov, kako kaže, brutalni napad na glavnog revizora RS Duška Šnjegotu.\nŠnjegota odgovorio Dodiku: Revizorski izvještaj je tačan!\n– Glavna služba za reviziju RS samo radi svoj posao, ali problem je što nije pod punom kontrolom Milorada Dodika poput MUP-a RS ili tužilaštava u RS koja se prema revizorskim izvještajima, prije svega negativnim, odnose kao da ih i nema, umjesto da postupaju po njima i procesuiraju odgovorne za nezakonito trošenje budžetskih sredstava. Očigledno da je došlo vrijeme kada se svi oni koji u RS rade svoj posao pozivaju da podnesu ostavke ili im se prijeti smjenom. Ovo je tačka ispod koje društvo u RS ne smije da ide. Svim parlamentarnim i vanparlamentarnim metodama političke borbe mora se spriječiti dalja erozija društva, jer ako se pređe preko ovog brutalnog napada na još jednu i praktično jedinu preostalu nezavisnu instituciju Srpske i preko pokušaja njenog potpunog devastiranja, RS će s punim pravom moći da promijeni ime u Dodikistan – kaže Đorđić.\nZakon kaže drugačije\nKada je riječ o najavi čelnika vladajuće koalicije da će pokrenuti postupak smjene glavnog revizora, zakon kaže da to neće ići baš olako. Naime, Zakon o reviziji javnog sektora RS precizno kaže da “Narodna skupština može razriješiti glavnog revizora i zamjenika glavnog revizora sa funkcije u slučaju njihove pismene ostavke, zatim zbog nemogućnosti obavljanja dužnosti u periodu dužem od šest mjeseci i ukoliko se u toku obavljanja svojih dužnosti zateknu u kršenju odredbi iz člana 9. zakona o reviziji”. A taj član kaže da mogu biti smijenjeni ukoliko se protiv njih vodi krivični postupak ili su pravosnažno osuđeni na kaznu zatvora za krivična djela, sa izuzetkom krivičnih djela protiv bezbjednosti u saobraćaju, kao i u slučaju da svoj posao ne rade nezavisno, objektivno i u skladu sa INTOSAI revizorskim standardima, revizorskim standardima Međunarodne federacije računovođa (IFAC).\nKoliko je poznato, ni protiv Duška Šnjegote, ni njegovog zamjenika Darka Pejića ne vodi se krivični postupak, niti su pravosnažno osuđivani, pa je jasno da po tom osnovu ne mogu da budu smijenjeni. Međutim, zakonom nije precizirano ko je taj ko treba da ustanovi da oni “ne rade nezavisno, objektivno i u skladu sa INTOSAI revizorskim standardima, revizorskim standardima Međunarodne federacije računovođa (IFAC)”.\nPošto je zakon u tom dijelu nedorečen, moguće je i da vlast umjesto Glavne službe za reviziju RS angažuje neku nezavisnu revizorsku kuću da za njen račun uradi ponovnu reviziju budžeta Srpske i ustanovi da Šnjegota nije u pravu. Zašto ne, recimo, nezavisnu revizorsku kuću “Grant Tornton” kojom rukovodi bivši premijer i bivši ministar finansija Srpske Aleksandar Džombić\nmilorad dodikbudžet rsDuško Šnjegotarevizorski izvještajDušan BerićGoran Đorđić


Nikolić odlikovao i Kobre - Politika - Dnevni list Danas\nPočetna » Politika » Nikolić odlikovao i Kobre\nJedan broj odličja predložio predsednik Srbije, a ostala nadležne komisije\nNikolić odlikovao i Kobre\nB. Cvejić11.02.2015. 19:44\nPredsednik Srbije Tomislav Nikolić povodom 15. februara Dana državnosti potpisao je ukaze o 89 odlikovanja istaknutih ličnosti i institucija, a Komisiju za odlikovanja činili su Oliver Antić, kao predsednik tog tela, savetnik predsednika Srbije Ivan Mrkić, dekan Pravnog fakulteta u Beogradu Sima Avramović i državni sekretar u MUP Aleksandar Nikolić, kažu za Danas na Andrićevom vencu.\nNa inicijativu predsednika Nikolića, kako nam je rečeno, dodeljeno je 24 odlikovanja, između ostalih, profesorki Pravnog fakulteta u Beogradu u penziji Smilji Avramov, profesoru Noamu Čomskom, lingvisti Ivanu Klajnu, Žandarmeriji, Protivterorističkoj jedinici, Specijalnoj antiterorističkoj jedinici, glumcima Ljubiši Samardžiću, Velimiru Bati Živojinoviću, Draganu Nikoliću, Mileni Dravić, Bori Todoroviću, Đorđu Marjanoviću, Građevinskoj tehničkoj školi u Beogradu. U odgovoru koji je dostavljen Danasu navodi se da je na inicijativu Nikolića odlikovan i bataljon vojne policije „Kobre“.\nU obrazloženju za medije navodi se da su zaslužni pripadnici Ministarstva odbrane i Vojske Srbije odlikovani za izuzetne zasluge i rezultate pokazane u obavljanju dužnosti i zadataka u oblasti odbrane i bezbednosti. Kada je reč o jedinicama MUP, ovoj formulaciji dodaje se i zaštita građana.\nOve godine odlikovani su i načelnik Generalštaba Ljubiša Diković, kompozitori, reditelji i druge ugledne ličnosti iz oblasti kulture iz Srbije i sveta. Na spisku su i Vaterpolo savez Srbije, KBC Zvezdara, FK Vojvodina, Žandarmerija, Protivteroristička jedinica, Specijalna antiteroristička jedinica, dok je 16 zlatnih i 37 srebrnih medalja dodeljeno zaslužnim pripadnicima Ministarstva odbrane i Vojske Srbije, među kojima su i Kobre. Odlikovana je i Nada Milić iz stare porodice sa Kosova i Metohije, koja je izgubila tri sina i supruga i ostala sama.\nHeraldičar Dragomir Acović kaže za Danas da 89 odlikovanja nije veliki broj i da je zapravo reč o „skromnom broju“. On objašnjava da se u Srbiji odlikovanja dodeljuju dva puta godišnje – na Sretenje i na Vidovdan, a da je 89 odlikovanja u odnosu na broj stanovnika „ništa“. „Spisak odlikovanih u Titovo vreme brojao je više desetina hiljada imena, a odlikovanja su se dodeljivala kadgod je hteo Tito ili neko iz državnog vrha“, podseća Acović.\nNaš sagovornik navodi da ministarstva formiraju svoje liste predloga kandidata za odlikovanja iz svog resora, ali da to mogu činiti i ugledne institucije. Kako dodaje, predloge mogu slati i građani, ali su šanse da oni budu prihvaćeni veoma male.\n„Ti predlozi se dostavljaju Komisiji za odlikovanja, koja funkcioniše u okviru Predsedništva, Komisija potom formira listu predloga koju dostavlja predsedniku. Predsednik potom ima pravo da odbije, usvoji ili izmeni listu tako što će izbaciti ili ubaciti nekog. Međutim, to je ograničeno na dva-tri imena“, naglašava Acović.\nLingvista Ivan Klajn kaže za Danas da će se u nedelju pojaviti na dodeli odlikovanja, iako ne zna zašto je dobio to priznanje, kao i da nema razloga da odbije. „Jedan sam od retkih u Srbiji koji radi na normativnoj lingvistici. Mlađe kolege se danas bave malo drugačijim stvarima, tako da verovatno da nema kome da se dodeli takvo priznanje nego meni“, napominje Klajn.\nOdlikovani Slobodan Marković, direktor Međunarodnog festivala pozorišta za decu iz Subotice, ističe za naš list da se raduje tom priznanju i da to shvata više kao priznanje za festival koji radi. „Posle Vukove nagrade i brojnih drugih priznanja, ovo priznanje je za ukupan rad i doprinos u zemlji gde ne cveta kultura. Imate osećaj da niste zaboravljeni“, navodi Marković.\nU kabinetu predsednika Srbije dodaju za Danas da su među predlagačima za dodelu odlikovanja bili Ministarstvo spoljnih poslova, Udruženje palih boraca ratova od 1990, FSG Novog Sada, Ministarstvo prosvete, Džet Ski savez Srbije, Matematički fakultet, Pozorišni muzej Vojvodine, Sportski savez Srbije, Crveni krst, Ministarstvo odbrane, Srpsko lekarsko društvo…\nOrdeni i medalje\nPredsednik Nikolić će na Sretenje, u nedelju 15. februara, u podne svečano dodeliti 89 odlikovanja, među kojima su dva Sretenjska ordena prvog stepena, jedan Orden belog orla sa mačevima prvog stepena, tri Sretenjska ordena drugog stepena, četiri Sretenjska ordena trećeg stepena, jedna Zlatna medalja za hrabrost „Miloš Obilić“, 41 Zlatna medalja za zasluge i 37 Srebrnih medalja za zasluge.\nBarak Obama čestitao Srbiji praznik\nAmerički predsednik Barak Obama čestitao je predsedniku Srbije i svim građanima Srbije 15. februar – Dan državnosti, u pismu koje je Nikoliću uručio zamenik pomoćnika državnog sekretara SAD. U pismu Obame se navodi da SAD pozdravljaju predsedavanje Srbije OEBS-u kao priliku da zajedničkim trudom svi doprinesu promovisanju univerzalnih ljudskih prava.


Najava uspešne sezone - Ozonpress :: internet portal\nTag: najava, sezona, uspešna\nU okviru priprema za novu moto kros sezonu u nedelju, prvog dana proleća, na stazi Svetozar Miletić održana je pozivna trka na kojoj je učestvovalo 35 vozača u svim kategorijama koje se boduju za moto kros Šampionat Srbije. Posle uspešnog ovosezonskog debija na mađarskoj stazi Dunafeldvar vozači “Termorad AMSK Čačak” su i na zapadu Bačke najavili da i predstojećem šampionati računaju na najviši plasman.\nBoje „Termorad ASMK Čačak“ na stazi nadomak Sombora u klasama MX 1 i MX2 branili su Nemanja Petrić, Vladimir Toković i Vlade Rajević. U klasi MX2 Nemanja Petrić je osvojio drugo mesto i pokazao da u ovoj sezoni slovi za jednog od favorita za najviši plasman. Nažalost, druga dva čačanska vozača nisu imala sreće. Vladimir Toković je zbog kvara na motoru, nakon samo nekoliko krugova, bio prinuđen da odustane, dok je Vlade Rajević, posle kontakta sa drugim vozačem odmah nakon starta, doživeo pad zbog čega do kraja trke nije mogao da računa na visok plasman.\n– Do početka nove takmičarske sezone koju 10. aprila otvara trka u Horgošu ostalo je dvadesetak dana. Ovaj period vozači “Termorad AMSK Čačak” će iskorisrtiti da se što bolje pripreme za novu sezonu u kojoj očekujemo visok plasman kao i prethodnih godina – najavljuju “Termorad AMSK Čačak”.


Milorad Dodik | Web-Tribune.com\nHome / Tag Archives: Milorad Dodik\nDODIK OTKRIO: Vreme je za integraciju Srbije i Republike Srpske..\n7. aprila 2018.\tAKTUELNO 0\nSrpski narod u godinama koje su pred nama mora da definiše svoj nacionalni interes, da dođe do homogenizacije i integracije Srbije i Republike Srpske, istakao je Milorad Dodik, predsednik Republike Srpske. – Ako sam ja uopšte dostojan toga i ako imam pravo da se bavim time, mislim da je ključna …\nDodik sprema veliko iznenađenje– DARKO MLADIĆ kandidat za predsednika REPUBLIKE SRPSKE?\nBeogradski dnevni list „Blic” objavio je da Milorad Dodik političkim konkurentima za oktobarske izbore sprema iznenađenje. Tvrdi da bi kandidat SNSD za predsednika Republike Srpske mogao biti – Darko Mladić, sin generala Ratka Mladića. List ovu informaciju objavljuje na centralnom mestu na naslovnoj strani. Pod naslovom „Mladićev sin među kandidatima …\n3. jula 2017.\tTEMA DANA 0\nPredsednik Saveza nezavisnih socijademokrata Milorad Dodik izjavio je da će SNSD na izborima 2018. godine imati kandidate za predsednika Republike Srpske i člana Predsedništva BiH. Dodik je naveo da SNSD ima svoj stav o tom pitanju, ali da će o tome razgovarati sa koalicionim partnerom DNS i naglasio da su …


CBCG uvela privremenu upravu u Atlas i IBM banci | Ekonomist\nby Redakcija - 07/12/2018 07/12/2018 0\nCentralna banka Crne Gore je danas donijela rješenje o uvođenju privremene uprave u Atlas i IBM banci.\n– Rješenja o uvođenju privremene uprave donijeta su na osnovu rezultata kontrola koje su prethodno sprovedene u Atlas i IBM banci, a koji su pokazali da kapital kojim ove banke raspolažu ne odgovara nivou rizika njihovog poslovanja. Uzimajući u obzir utvrđene činjenice, Centralna banka Crne Gore je, u cilju zaštite interesa deponenata i sprečavanja daljeg pogoršavanja finansijske situacije u Atlas i IBM banci, a postupajući u skladu sa Zakonom o bankama, donijela rješenja o uvođenju privremene uprave u pomenutim bankama – saopšteno je iz CBCG.\nKako dodaju, za privremene upravnike u pomenutim bankama imenovani su zaposleni u Centralnoj banci Crne Gore sa višegodišnjim iskustvom u kontroli banaka.\n– Napominjemo da je privremena uprava jedna od korektivnih mjera koju Centralna banka preduzima na osnovu Zakona o bankama, u cilju stvaranja uslova za otklanjanje utvrđenih nepravilnosti i poboljšanje finansijske situacije u ovim bankama. Očekujemo da će predstojeće mjere privremene uprave doprinijeti saniranju stanja u Atlas i IBM banci – navode iz vrhovne monetarne institucije.


Wolverhamptonu stiže pojačanje iz Milana - SportSport.ba\nPrije oko 9h 14\nWolverhamptonu stiže pojačanje iz Milana\nNovi engleski premierligaš Wolverhampton prilično je aktivan na fudbalskoj pijaci.\nVukovi namjeravaju u narednoj sezoni igrati važnu ulogu u Premier ligi i intenzivno rade na jačanju igračkog kadra, a nakon što je u klub stigao Patrick Cutrone, dogovoren je još jedan transfer.\nInformacije s Otoka govore kako će se Wolverhamptonu priključiti i 22-godišnji Franck Kessie na kojeg novi trener Milana ne računa, a s druge strane je fudbaler iz Obale Slonovače objeručke prihvatio mogućnost da zaigra u Premier ligi.\nDa je Kessie pred transferom potvrdio je i eminentni italijanski novinar Alfredo Pedula, prema čijim je navodima Milan prihvatio ponudu tešku 25 miliona eura, a do zaključenja posla preostalo je još samo da ovaj vezista dogovori lične uslove.\nU prethodnoj sezoni Kessie je za Milan odigrao 34 utakmice u prvenstvu i pritom je postigao sedam pogodaka uz tri asistencije.\nNovo lice na San Siru: Milan predstavio novo pojačanje\nBrazilac plaćen 11 miliona eura\nWolverhampton želi dovesti igrača Juventusa\nNaredne sezone bi mogao imati malu minutažu u klubu iz Torina\nLegendarni Nelson Dida se u novoj ulozi vraća u Milan\nBrazilac se vraća u klub s kojim je osvojio brojne trofeje


MINISTAR zdravlja Zlatibor Lončar izjavio je danas da nema uslova da zdravstvene ustanove izađu iz kovid režima i da se to ne može očekivati do sredine decembra. Lončar je naglasio da, bez obzira na pad broja zaraženih, ne sme biti opuštanja i ponovio da je vakcinacija jedini način za izlazak iz pandemije.\n-Ako bi sada prestali sa prijemom pacijenata u KBC "Dragiša Mišović" i Gradskoj bolnici, sa trenutnim brojem hospitalizovanih, te ustanove ne bi mogle da izađu iz kovid sistema, rekao je Lončar novinarima nakon obilaska KBC "Zemun" koji je dobio novu angio salu i najsavremeniji multislajsni skener.\nMinistar je kazao nema mesta opuštanju i da to pokazuju brojevi zaraženih u evropskim zemljama ističući da je za sada vakcina jedini način da se poboljša epidemijska situacija.\nDodao je da pojedine zemlje uvode obaveznu vakcinaciju kako bi sprečile da se njihov zdravstveni sistem raspadne i da imaju hiljade preminulih.\n-Mere se donose samo iz jednog razloga, da ljudi ne obolevaju i ne umiru i da se zdravstveni sistem ne raspadne, rekao je Lončar.\nNaglasio je da Srbija treba da iskoristi trenutnu situaciju da se poveća obim vakcinacije kako nevakcinisanih tako i onih koji nisu primili buster dozu.\n-Malo znači ako ste se vakcinisali pre više od šest meseci sa dve doze, to su pokazali i primeri iz drugih zemalja. Ko je zakasnio sa buster dozom, takođe se razbolelo. Vakcina je jedini lek, to je ono što znamo i što treba da iskoristimo, naveo je Lončar.\nPROFESOR GINCBURG O KRAJU PANDEMIJE: Bez vakcinacije novi talas korone svaka tri meseca\n10. 11. 2021. u 17:08\nVELIKA BRITANIJA ODOBRILA: EMA počela sa razmatranjem Merkove pilule protiv kovida-19\n08. 11. 2021. u 19:15\nZlatibor Lončar kovid bolnice korona virus vesti koronavirus vesti mere protiv korone vakcina protiv korone


RTCG - Radio Televizija Crne Gore - Nacionalni javni servis :: Društvo :: "Vlada dio logistike opasnog migracionog projekta" / print=true\nMEDOJEVIĆ TVRDI 29. 08. 2018. 12:10 >> 11:56 7\nJedan od lidera Demokratskog fronta (DF), Nebojša Medojević, saopštio je danas da je Vlada Crne Gore "dio logistike opasnog migracionog projekta Soroša", pitajući istovremeno šta naša vlada skriva od svojih građana u vezi migrantske krize.\nMedojević je saopštio da će se prema njegovim "pouzdanim informacijama iz međunarodne zajednice" tokom 2018. godine "aktivirati nova migrantska ruta preko Albanije i Crne Gore i dalje za BiH i Hrvatsku".\n"Upzoravao sam javnost, da se radi i dobro organizovanom projektu iza kojeg stoje globalni bankarski fašisti, koji ima za cilj izvoz terora i destabilizaciju Evrope. U stručnim bezbjednosnim krugovima u Evropi, ovaj projekat Soroša je već odavno tretiran kao bezbjednosni rizik, a ne kao isključivo humanitarno pitanje", kazao je Medojević.\nPodsjeća da je italijanska vlada prekida najfrekventiju rutu preko Jadranskog mora, što je, kako je ocijenio, dovelo do aktiviranja najkomplikovanije rute preko Albanije i Crne Gore.\n"Logistički veoma teška ruta, ali je povoljna jer Vlade Albanije, a posebno Vlada Crne Gore su pokazali apsolutnu spremnost da učestvuju u logistici ovog Soroševog plana protiv Evrope. Vlada Crne Gore je, to je očigledno, prihvatila neke obaveze u logistici ove najopasnije bezbjednosne prijetnje Evropi od pada Berlinskog zida. Marković je prvo obećao premijeru Austrije da će napraviti kamp za prihvat migranata, pa je nakon oštre reakcije DF-a demantovao samog sebe i kazao da se neće graditi kampovi", kazao je Medojević.\nLider PzP-a vjeruje i da je zvanična brojka od 3.000 migranata, koji su nelegalno ušli u Crnu Goru, mnogo veća.\n"Policija je priznala da mirno gleda nelegalne pokrete nepoznatih ljudi preko naše granice i da je granica nebranjena. To je jasna politička odluka Vlade. Naša Vlada ne želi da brani granicu i bezbjendost države i građana od navale hordi vojnika terora i Soroša. DF upozorava građane Crne Gore da je Vlada Crne Gore pristala da bude dio opasnog projekta i da svjesno krši Ustav i zakone ove zemlje i ostavlja državnu granicu otvorenu za ulazak veoma opasnih grupa ljudi", tvrdi Medojević.


Kašćelan pozvao ambasadore da sprece ustolicenje Joanikija\nCETINJE – Gradonačelnik Cetinja Aleksandar Kašćelan pozvao je predstavnike diplomatskog kora u Crnoj Gori da spreče ustoličenje mitropolita Joanikija u Cetinjskom manastaru, koje je najavljeno za 4. i 5. septembar.\nU pismu ambasadorima Kašćelan od njih traži da „apeluju na smirivanje tenzija i poštovanje volje dela crnogorske javnosti da se ustoličenje mitropolita Joanikija ne održi na Cetinju, već da se za taj čin odabere neko drugo mesto“.\nKašćelan je pismo uputio rezidentnim ambasadorima u Crnoj Gori pojašnjavajući, kako navodi, kompleksnost društveno-političke situacije u zemlji i na porast tenzija, a povodom „najavljenog ustoličenja mitropolita Srpske pravoslavne crkve u Cetinjskom manastiru“.\nPozivajući se na uvažavanje verskih prava i sloboda, Kašćelan kaže da veruje da „očuvanje mira u ovom trenutku mora biti prioritet“.\nDodao je da je zabrinut trenutnom situacijom i da kao prvi čovek Cetinja ima obavezu da, kako navodi, učini sve što je u njegovoj moći da se eventualne neželjene posledice spreče, preneo je podgorički portal CdM.\nU Meksiku pronađeno šest tela, verovatno oteti domoroci


U ponedjeljak obilježavanje Dana nestalih općine Ilijaš\nSrijeda, 04 Lip 2014 07:49\nProtestnom šetnjom kroz grad, obilaskom brda Žerovanj, gdje je 1996. godine pronađena masovna grobnica sa 32 nestale osobe, bit će obilježen Dan nestalih općine Ilijaš u organizaciji Udruženja porodica nestalih općine Ilijaš.\nCilj manifestacije pod nazivom „Govorite, šutnja je bol duše“ je prisjetiti se 32 žrave masakra pronađenih u masovnoj grobnici na brdu Žerovanj 1996. godine za koje niko nikada nije odgovarao. I nakon 22 godine od nestanka nema informacija o još oko 50 nestalih Ilijašana.\n-Podsjetimo, ukupno nestalih osoba sa područja Ilijaša bilo je 126, većina ih je pronađena na brdu Žerovanj i u Lješevu, te u još nekoliko pojedinačnih grobnica, kazala je predsjednica Udruženja porodica nestalih općine Ilijaš Zekija Avdibegović koja traga za svojim sinom već 22 godine.\nProgram ove godine počinje u 10 sati na Centralnom Spomen obilježju, nakon čega se organizuje posjeta selu Žerovanj-mjestu masovne grobnice. Pozivaju se građani da svojim prisustvom doprinesu dostojanstvenom obilježavanju ovog važnog događaja. Očekuje se prisustvo lica iz javnog i političkog života općine, kantona i Federacije BiH.


Slučaj progona novinara Sputnjika u Estoniji stigao do UN, OEBS-a i Saveta Evrope - Sputnjik Srbija\n00:24 06 Avgust 2020\nSlučaj progona novinara Sputnjika u Estoniji stigao do UN, OEBS-a i Saveta Evrope\n11:00 20.12.2019 (osveženo 11:02 20.12.2019) Preuzmite kraći link\nZvanični predstavnik za medije Ujedinjenih nacija Stefan Dižarik izjavio je da pokušava da dođe do detalja u vezi sa situacijom i pretnjama novinarima Sputnjika u Estoniji.\n„Pokušavam da dođem do nekih detalja, da razjasnim šta se dešava“, rekao je Dižarik na brifingu u sedištu UN u Njujorku.\nU pres službi MIA „Rusija sevodnja“ juče je saopšteno da će se agencija obratiti ključnim mećunarodnim organizacijama po ovom pitanju – UN, OEBS-u, Savetu Evrope, Unesku i da će od njih tražiti da daju ocenu tog, kako se navodi, kršenja slobode govora bez presedana i da preduzmu mere kako bi se zaštitili novinari.\nAmeričke demokrate savetuju građanima: Čitajte Orvela, ali ne i Sputnjik\nŠef Saveta za razvoj građanskog društva i ljudska prava pri predsedniku Rusije Valerij Fadejev uputio je pisma predstavniku OEBS za slobodu medija Arlemu Deziru i komesaru Saveta Evrope za ljudska prava Dunji Mijatović, s molbom da se lično angažuju na ovom slučaju.\nGlavna urednica MIA „Rusija sevodnja“ i televizije RT Margarita Simonjan obratila se juče predsednici Estonije Kesrti Kaljulajd zbog pretnji novinarima Sputnjik Estonija.\nOna je istakla da je teško zamisliti da su u Estoniji spremni da u zatvor pošalju 30 novinara, kršeći sva prava i slobode.\nOvim povodom oglasio se i predsednik Vladimir Putin, koji je poručio da će vlasti Rusije učiniti sve kako bi podržale rad Sputnjika u Estoniji i u drugim državama gde je on prisutan.\n„Mi ćemo raditi sve kako bismo vas podržali, gde god da se nalazite, ali merama koje neće naškoditi našim međudržavnim odnosima“, obećao je predsednik Rusije na velikoj godišnjoj konferenciji za medije.\nOn je osudio pritisak na novinare Sputnjika u Estoniji, ali je istovremeno rekao da preduzimanje kontramera na državnom nivou nema mnogo efekta.\nEstonija, progon, Sputnjik


PREZENTACIJA USPEŠNIH FIRMI SA JUGA SRBIJE\nBujanovac - Američka agencija za međunarodni razvoj (USAID) održala je juče u Bujanovcu prezentaciju uspešnih malih i srednjih preduzeća sa juga Srbije koje je prethodne dve godine podržala kroz svoje programe. Zamenica direktora misije USAID-a Merilin Šmit rekla je na prezentaciji da je za dve i po godine, koliko je trajala podrška tim preduzećima, u pet najboljih firmi ostvaren rast proizvodnje i prodaje od 49 odsto.\n„U 2007. ovih pet firmi imale su 80 radnika i ostvarivale godišnji prihod od 1,6 miliona dolara. Danas ta preduzeća upošljavaju 123 radnika, a ostvaruju prodaju proizvoda od 4,5 miliona dolara godišnje, što su impresivni rezultati u današnjim okolnostima svetske ekonomske krize i verujem da bi velike svetske kompanije poželele da čuju tajnu uspeha“, rekla je ona.\nMeđu najuspešnijim firmama od 94 preduzeća koje je USAID podržao u Pčinjskom i Jablaničkom okrugu, na prvom mestu po rastu proizvodnje je preševsko preduzeće Tober skele. Slede kompanije Čelik iz Preševa, Keramika i Termomont iz Leskovca i Eniluks iz Preševa.


EP BiH /Bitna informacija o primjeni tarifnih stavova u zimskom periodu / Radio Sarajevo\nEP BiH / Bitna informacija o primjeni tarifnih stavova u zimskom periodu\n29. 10. 2021. u 14:14:00 Radiosarajevo.ba\nZa domaćinstva koja posjeduju dvotarifna brojila, manji tarifni stavovi primjenjivaće se radnim danima i subotom u intervalima od 13:00 do 16:00 i od 22:00 do 07:00 sati narednog dana, a nedjeljom cijeli dan.\nZa ostale kategorije kupaca JP Elektroprivreda BiH d.d. – Sarajevo (kupce koji električnu energiju preuzimaju na 110 kV naponu, kupce koji električnu energiju preuzimaju na 35 i 10 (20) kV naponu, te javnu rasvjetu i ostalu potrošnju na 0,4 kV naponu) manji tarifni stavovi primjenjivat će se radnim danima u intervalu od 22:00 do 07:00 sati narednog dana.\nIz EP BiH su napomenuli kako će ovo trajati cijeli dan subotom i nedjeljom.\nTagovi: EP BiH tarifa informacije\n! / Notarska komora Federacije BiH: Federalno ministarstvo pravde uopšte ne donosi tarifu\nElektroprivreda / Od danas promjena vremena tarife 'jeftinije' struje\nElektroprivreda / Od nedjelje promjena vremena tarife 'jeftinije' struje


Otvoren parking iza Matice srpske | TV KANAL 9 NOVI SAD\nNaslovna EMISIJE Otvoren parking iza Matice srpske\nOtvoren parking iza Matice srpske\nVIDEO K9: Nakon rekonstrukcije, danas je otvoren parking prostor iza Matice Srpske i Novosađanima je od danas na raspolaganju 100 parking mesta.\nNovi Sad je dobio još jedan parking u samom centru grada. S obzirom na to da je u pitanju velika investicija koju je Parking servis finansirao isključivo sopstvenim sredstvima, radovi na rekonstrukciji prostora iza Matice srpske bili su podeljeni u dve faze.\n“U prvoj fazi u dogovoru sa Maticom srpskom, ovaj prostor smo prilagodili za parkiranje, uradili projekte, asfaltni prilaz parkingu, osvetljenje. Opet, puštanjem parkinga u eksploataciju u velikoj meri doprineli da smanjimo pritisak na okolna parkirališta u centru grada i da na neki način pokušamo da rešimo višegodišnji nedostatak parking mesta u samom centru grada Novog Sada. Naravno kada su se uslovi stekli, pre svega finansijski uslovi, mi smo počeli sa drugom fazom rada, kako bi našim građanima omogućili jedno kvalitetnije parkiranje”, rekao je Stevan Lugonja, direktor JKP “Parking servis”.\nNovi parking je u režimu bele zone, gde sat vremena košta 30 dinara i u kojoj važi dnevna karta od 95 dinara.\n“Investicija koju smo sproveli, ona je investicija za 100 parking mesta, površine oko 1000 kvadrata, preko 8 miliona dinara. Parking servis je uspeo ovu investiciju da realizuje iz pre svega jednom finansijskom konsolidacijom i sanacijom preduzeća. Meni je drago što mi posle dužeg vremena ponovo smo u mogućnosti da ulažemo u parkinge, da omogućimo ljudima kvalitetnije parkiranje i to ćemo u budućem periodu nastaviti na više lokacija u gradu”, rekao je Lugonja.\nParking servis će nastaviti sa investicijama, dodao je Lugonja i najavio rekonstrukciju parkirališta na Bulevaru oslobođenja, između Bulevara Jaše Tomića i Bulevara Mihajla Pupina.\nPrethodni tekstUS Open: Lajović poražen od Nadala\nSledeći tekstO finansijama i republičkom budžetu sa revizorom u Novom Sadu


MjuzNews | Vesti iz sveta muzike - Il Divo sledeće godine u Kombank Areni - Koncerti, svirke i nastupi\nČuveni vokalni kvartet Il Divo, posle uspešnih nastupa u njujorškom pozorištu „Marquis“, kreće na svetsku turneju pod nazivom „Il Divo – A Musical Affair“, u okviru koje ćemo slušati najpopularnije brodvejske numere!\nGrupa koja je do sada prodala preko 26 miliona albuma širom planete, ovom turnejom će promovisati najnoviji album naziva „A Musical Affair“, koji predstavlja kompilaciju numera iz čuvenih brodvejskih mjuzikala „Phantom of the Opera“, „West Side Story“, „Carousel“, i na kome gostuju zvezde poput Barbre Streisand, Nicole Scherzinger, Heather Headly i druge!\nIl Divo su po prvi put nastupali na sceni Brodveja, mada su neki od članova kvarteta već imali iskustva sa pevanjem i izvođenjem mjuzikala. Show je razvio Brian Birk, njihov dugogodiđnji saradnik, koji je radio na sličnim projektima i za Celine Dion, The Killers, Elton-a John-a i druge!\nKoncert u Kombank Areni je zakazan za 24. septembar 2014. godine.\nUlaznice za ovaj koncert su u prodaji po cenama od 3500, 3900, 4500, 5500, 5900, 7900 i 9900 dinara i mogu se nabaviti na svim prodajnim mestima CS Eventima kao i na blagajnama: Kombank Arene, Bilet centra Beograda, Doma omladine, “Ušće” Shopping centra i putem sajtova: Kombank Arene i Eventima.


Ministar finansija Srbije Siniša Mali izjavio je da najnoviji podaci o rastu BDP-a govore o tome da je Srbija apsolutni lider u odnosu na zemlje regiona, ali i da ima veći rast i od nekih zemalja u Evropskoj uniji, ukazujući pritom posebno na susednu Hrvatsku.\n„To je potvrda ispravne ekonomske politike predsednika Srbije Aleksandra Vučića“, istakao je Mali.\n„Naša zemlja je zauzela apsolutno lidersku poziciju u regionu, ulogu koju više niko ne može da ospori“, naglasio je Mali.\n„Njihovi ekonomski pokazatelji su već određeni period lošiji od naših, a ovi poslednji podaci govore o tome da je razlika između nas veća nego ikada, odnosno da smo daleko uspešniji“, naveo je ministar Mali.\nTags: Aleksandar Vučić, BDP, Siniša Mali\nKraljevčani koje greje ovdašnja gradska “Toplana”, a takvih je ukupno oko desetak hiljada, računajući vlasnike i stambenog i poslovnog postora, ni predstojeće zime ne moraju da brinu o grejanju. Kako…


JOVANOVIĆ: DSS na čvrstim nogama, od danas smo u kampanji\nFoto: Beta, 20.02.2018\nIZABRANA predsednik stranačke organizacije u BEOGRADU\n17.11.2018. 14:00h 17.11.2018. 16:49h\nBEOGRAD - Predsednik Demokratske stranke Srbije Miloš Jovanović izjavio je danas da je ta stranka ponovo na čvrstim nogama, i da je od sada DSS u predizbornoj kampanji do održavanja parlamentarnih izbora.\n"Stranka je danas stabilna, obilazimo Srbiju, jačamo, razgovaramo sa građanima i za nas je kampanja počela. Prepešačiću celu Srbiju, a DSS će jačati", istakao je Jovanović obraćajući se članovima Gradskog odbora DSS, pred stranačke izbore u prestonici.\nDelegati Gradskog odbora DSS Beograd izabrali su nakon toga, tajnim glasanjem, Marka Šarića za novog predsednika stranačke organizacije u glavnom gradu.\nŠarić, doskorašnji potpredsednik opštine Voždovac, koji je tu funkciju napustio nakon odluke da DSS izađe iz svih lokalnih koalicija sa Srpskom naprednom strankom, pobedio je tajnim glasanjem 25 prema 19 predsednika Opštinskog odbora DSS Novi Beograd Milana Bojovića.\nOd 46 delegata iz Gradskog odbora DSS glasalo je njih 44. "DSS je uvek imao imidž urbane, gradske, gospodske stranke, što jeste i danas, ali istovremeno je i istinska tradicionalisticka stranka pravih domaćina I svesrpska stranka", naglasio je Miloš Jovanović obraćajući se delegatima koji su se okupili u opštini Stari grad.\nOn je pohvalio obojicu kandidata, i Bojovića i Šarića, istakavši da je reč o dva izuzetna čoveka, stručna i poštena i verna DSS-u.\n"Imali smo dva kandidata, dobro je da postoji konkurencija i želim da tako bude i na svim budućim stranačkim izborima", dodao je predsednik DSS.\nDSSkampanjaMiloš JovanovićDemokratska stranka Srbije


Aplikacija za praćenje cijena goriva u procesu izrade već dvije godine | Katera\nAplikacija za praćenje cijena goriva u procesu izrade već dvije godine\nVlada Republike Srpske godišnje iz budžeta izdvaja desetine miliona maraka na razne informacione sisteme, hvaleći se kako prati nove tehnologije i trendove.\nMeđutim, za neka jednostavna rješenja, poput mobilne aplikacije koja bi pratila cijene goriva na pumpama i tako pomogla građanima da u vrijeme inflacije i poskupljenja vide gdje je najjeftinije gorivo, Vladi su potrebne godine.\nCapital podsjeća da građani u FBiH još od juna 2019. godine imaju ovu mogućnost.\nOni preko aplikacije „FMT FBiH oil info“ u realnom vremenu imaju informaciju o cijenama na svakoj benzinskoj stanici čime im je znatno olakšan izbor i kupovina po najpovoljnijim cijenama.\nAplikacija je korisna i inspektorima koji preko nje mogu pratiti cijene i tako jednostavnije i brže reagovati prilikom kontrole.\nDa bi i vozači u Republici Srpskoj mogli dobiti ovaj koristan alat, još prije dvije godine je obećala ministar trgovine i turizma u Vladi Republike Srpske Suzana Gašić.\n- Dobićemo takvu aplikaciju u narednom periodu. Razvija se jedan aplikativni softver i u okviru njega će i građani Srpske dobiti mobilnu aplikaciju koju će moći da skinu na svoje telefone i da putem nje prate stanje cijena naftnih derivata - rekla je Gašićeva u junu 2020. godine.\nAplikacije ni danas nema, a u Ministarstvu se pravdaju kako ih je u svemu usporio virus korona.\n- Pilot projekat aplikacije pušten je u testnu fazu benzinskim stanicama i timu operatera u avgustu 2021. godine. U sklopu testne faze, otkriveni su određeni tehnički problemi u obradi prikupljenih podataka i tzv. „bagovi“ na samoj aplikaciji, te su trenutno u toku aktivnosti na otklanjanju ovih smetnji i unapređenju samog softvera. Očekujemo da navedene aktivnosti budu završene u što kraćem periodu, te da će aplikacija uskoro biti dostupna građanima - odgovorili su portalu Capital iz ovog ministarstva.\nInače, kompanija “Tesla” je u fazi je razvoja autonomnog vozila, odnosno automobila bez volana, a ranije procjene iz ove svjetski poznate kompanije je da će im za to trebati oko dvije godine.\nU Republici Srpskoj još razvijaju običnu aplikaciju, a javni sektor je samo kompaniji „Prointer“ od 2015. godine do danas dao 706 poslova ukupne vrijednosti više od 189 miliona KM.\nKLjUČNE RIJEČI vlada republike srpske prointer aplikacija\nPočela sa radom aplikacija za praćenje cijena goriva u Srpskoj Počela sa radom aplikacija za praćenje cijena goriva u Srpskoj


DPS Komisija za zdravstvo: Podaci govore da epidemijska situacija postepeno izmiče kontroli, zvaničnici odgovornost prebacuju na građane - PV Informer DPS Komisija za zdravstvo: Podaci govore da epidemijska situacija postepeno izmiče kontroli, zvaničnici odgovornost prebacuju na građane - PV Informer\nDPS Komisija za zdravstvo: Podaci govore da epidemijska situacija postepeno izmiče kontroli, zvaničnici odgovornost prebacuju na građane\n2 sedmice pre 80 pregleda Izvor: PV Informer\nU Crnoj Gori je, u posljednja 24 sata, registrovano 65 novih slučajeva infekcije, saopšteno je iz Instituta za javno zdravlje od čega skoro jedna trećina u Budvi (20 novih slučajeva). Ovo je najveći broj novooboljelih u jednom danu još od 26. maja 2021. godine što svakako govori o uzlaznom trendu obolijevanja, napominju iz Komisije za zdravstvo DPS CG.\nTokom dvije sedmice broj aktivnih slučajeva u Kotoru je povećan 3 puta (sa 13 na 41) kao i u Budvi (sa 36 na 102). U istom periodu je broj aktivnih slučajeva u Herceg Novom uvećan 5 puta (sa 7 na 32). Trenutno se u 5 opština (Budva, Kotor, Herceg Novi, Bar i Tivat) nalazi polovina trenutno aktivnih svih slučajeva u Crnoj Gori.\nIstovremeno, ističu iz Komisije, proces vakcinacije je daleko ispod planova Ministarstva zdravlja i vakcinisano je samo 23,6% građana naše države. Daleko smo od najavljenih 35% koliko su premijer Zdravko Krivokapić i ministarka Jelena Borovinić Bojović obećavali da će biti vakcinisano do sredine juna.\n– Zvaničnici Ministarstva zdravlja i Instituta za javno zdravlje nas uporno uvjeravaju da je epidemijska situacija pod kontrolom. Sjećamo se njihovih sličnih izjava iz januara 2021, a ubrzo je Crna Gora bila među prvim zemljama u svijetu po obolijevanju i umiranju od COVID 19 infekcije. Apeli stručne javnosti nijesu dopirali do ministarke zdravlja, granice su ostale otvorene do izbora u Nikšiću, britanski soj je nesmetano harao Crnom Gorom. Sada se u našem okruženju širi još opasniji delta soj, odgovorne vlade u svojim zemljama zaoštravaju mjere a u Crnoj Gori se i ne radi testiranje na novi soj. Zato ne iznenađuju podaci koji govore da epidemijska situacija postepeno izmiče kontroli. Tako je u regionu najveća četrnaestodnevna incidencija novih slučajeva infekcije koronavirusom na 100 hiljada stanovnika registrovana u Crnoj Gori, na drugom mjestu je Slovenija, a na trećem Hrvatska. U Crnoj Gori je registrovano 49 zaraženih na 100 hiljada stanovnika u posljednjih 14 dana, Sloveniji 36, Hrvatskoj 32, Srbiji 24, Sjevernoj Makedoniji devet, Bosni i Hercegovini sedam, na Kosovu šest i Albaniji pet- navode iz Komisije.\nIz Komisije ukazuju da, iako smo još uvijek daleko od onih crnih brojki iz marta i aprila, trendovi su vrlo loši.\n– Zvaničnici iz zdravstvenog sistema očito uviđaju da situacija izmiče kontroli i ponovo počinju da prebacuju odgovornost na “neodgovorne” građane. Sve već viđeno. Sada je neophodno da se mjere za kontrolu epidemije hitno primijene kako bi izbjegli ponovne neslavne rekorde- zaključuju u saopštenju iz Komisije za zdravstvo DPS CG.


“Eko toplane” Banjaluka spremaju se za hladne dane: Pripreme u punom jeku | Banjaluka.net\nGodišnji remont proizvodnih postrojenja “Eko toplana” i sanacija distributivne mreže u periodu između dvije sezone je u toku, a u okviru priprema za predstojeću sezonu grijanja 2021/2022. u toku je i nabavka energenta.\nIz ovog banjalučkog preduzeća ističu da su tokom dosadašnje sanacije toplifikacione mreže, tehničke ekipe “Eko toplana” zamijenile stare cijevi novima u nekoliko banjalučkih ulica, pišu Nezavisne.\nTaj proces realizovan je prema unaprijed utvrđenom planu, na osnovu analiza rađenih tokom prethodnih sezona i utvrđivanja najkritičnijih tačaka, odnosno na dijelovima mreže na kojima najčešće dolazi do pucanja i prekida isporuke toplotne energije tokom sezone grijanja.\n“Stare i dotrajale cijevi zamijenjene su novima na nekoliko mjesta u Pilanskoj ulici, na dijelu magistralnog vrelovoda Industrija, na kojem tokom sezona dolazi do čestih prekida isporuke toplotne energije. S obzirom na obim posla, ova sanacija još je u toku, a trebalo bi da obezbijedi bolji kvalitet grijanja korisnicima u ovom dijelu grada”, naveli su iz “Eko toplana”.\nOsim toga, kako dodaju, do sada je sanirana mreža na više lokacija, a između ostalog, stare cijevi zamijenjene su novima u ulicama Pete kozarske brigade, Kozarskoj, Skendera Kulenovića, Braće Jugovića, Majke Jugovića, Stepe Stepanovića i Slobodana Jovanovića, dok je u Ulici kralja Petra Drugog u potpunosti rekonstruisan toplovod.\n“Do početka sezone grijanja, naše tehničke ekipe nastavljaju da saniraju toplifikacionu mrežu i na drugim trasama, u skladu sa planom remonta i sanacije. Sa ciljem poboljšanja kvaliteta grijanja, u toku su mašinski i građevinski radovi i u vrelovodnim šahtovima i toplotnim podstanicama, koji predstavljaju sastavni dio godišnjeg plana”, naglasili su iz “Eko toplana”.\nKako ističu, od završetka sezone grijanja do kraja jula, u sanaciju mreže “Eko toplane” su uložile više od pola miliona KM sopstvenih sredstava.\n“Kako je poznato, najveći problem ‘Eko toplana’, odnosno sistema daljinskog grijanja je loše stanje distributivne mreže. Uprkos tome, već četiri sezone uspijevamo da obezbijedimo potreban kvalitet grijanja, a taj kvalitet se poboljšava iz godine u godinu zahvaljujući redovnim ulaganjima ‘Eko toplana’ u distributivnu mrežu”, poručuju iz ovog preduzeća.\nU skladu sa planom nabavke, kako ističu, do sada je obezbijeđeno više od 70 odsto potrebnog energenta, a kompletna količina potrebna za predstojeću sezonu biće obezbijeđena do kraja ove godine.\nIz “Eko toplana” podsjećaju korisnike, ako imaju u planu renoviranje stanova i radove na unutrašnjim instalacijama, da to završe najkasnije do kraja prve polovine septembra.\n“Tada ‘Eko toplane’ počinju sa punjenjem sistema vodom i završnim pripremama pred početak sezone grijanja”, napominju iz ovog preduzeća.


Dan online - Ekonomija: Omogućiti rad sindikata - 2021-02-23\nEkonomija PREDSJEDNIK SKUPŠTINSKE KOMISIJE MAKSIM VUČINIĆ OGLASIO SE PO PITANJU SITUACIJE U KAP-U\nMaksim Vučinić Omogućiti rad sindikata\nPredsjednik skupštinske Komisije za praćenje i kontrolu postupka privatizacije Maksim Vučinić pozvao je Vladu Crne Gore da ispoštuje preporuke međunarodne oragnizacije rada, kao i organe izvršne vlasti da silom zakona omoguće pristup sindikalcima sindikalnim prostorijama u okviru Kombinata aluminijuma, jer je samo na takav način moguće nesmetano sindikalno djelovanje.\n– Treća sjednica Komisije za praćenje i kontrolu postupka privatizacije održana je sa namjerom da se razmotre uslovi rada zaposlenih u KAP-u i da to bude uvod u dalji rad na poboljšanju položaja radnika, kao i na spasavanju bivšeg državnog preduzeća koje je i dalje od nacionalnog značaja. Napominjem da je bivši gigant, koji je zapošljavao oko 7.000 radnika, bio takođe dio još većeg reprolanca proizvodnje aluminijuma iz nikšićkih Rudnika boksita. To najbolje govori o tome koliko sadašnji vlasnik KAP-a i koncesionar Rudnika boksita želi dobro Crnoj Gori kada visokokvalitetnu rudu iz Nikšića prodaje Kinezima – saopštio je Vučinić.\nDodao je da danas KAP ima „oko 500 zaposlenih sa uskraćenim pravima koja ih sleduju po Zakonu o radu i Ustavu kao i međunarodnim direktivama i konvencijama koje je Crna Gora ratfikovala”.\n– Zašto tako uspješnom privredniku smeta sindikalno organizovanje u KAP-u i zašto zaposleni prethodnih sedam i po godina nemaju pravo na korišćenje godišnjeg odmora koji ih sljeduje po zakonima ove države. Krivičnim zakonikom Crne Gore predviđena je novčana kazna ili zatvorska kazna do godine dana zbog sprčavanja ili ometanja rada sindikata – saopštio je Vučinić.\nDodao je da će Radnička partija narednih dana predati u skupštinsku proceduru izmjene i dopune Zakona o PIO u djelu olakšanih uslova za penzionisanje radnika iz rudarsko-metalskog sektora.


TIKVA KAO LEK, HRANA I UKRAS: Uspešno održana 8. "Tikvijada" u Nikoličevu (FOTO)\nTIKVA KAO LEK, HRANA I UKRAS: Uspešno održana 8. “Tikvijada” u Nikoličevu (FOTO)\nFOTO: NPTK "Zoran Radmilović"\nU prepunoj Sali Doma kulture u Nikoličevu minulog vikenda održana je 8. “Tikvijada”, manifestacija koju su u ovom selu osnovali Danica i Sergej Križanović.\nPosetioci su na izložbi “Tikva kao hrana, lek i ukras” imali priliku da vide 50-tak vrsta tikvi, od najmanjih ukrasnih tikvica do najvećih belih bundeva koje dostižu težinu od preko 40 kilograma.\nFOTO: NPTK “Zoran Radmilović”\nVredne domaćice iz Nikoličeva pripremile su fantastične specijalitete od tikve, kako slane tako i slatke, a novina na ovogodišnjoj izložbi je ljuti specijalitet od tikve.\nOtvarajući 8. Nikoličevsku “Tikvijadu” Danica Križanović je naglasila da je tikva osim što je hrana, lek i ukras takođe i posuda i podsetila da je nekada na svakom izvoru i bunaru bila velika čaša od tikve.\nOkupljene meštane Nikoličeva i njihove goste ispred Gradske uprave pozdravila je pomoćnica gradonačelnika Elena Petrović, koja je odala priznanje osnivačima “Tikvijade” i vrednim domaćinima koji su priredili tako lepu izložbu.\nPosetioce je pozdravio i predsednik Saveta mesne zajednice Duško Monović.\nmanifestacija nikoličevo tikva tikvijada


Mercedes zabelezio najbolji mesec prodjaje - Stars Rent a car Beograd\nMercedes zabelezio najbolji mesec prodjaje\nRekord u predhodnom mesecu ovoga puta zabeležio je baš Mercedes, preko 200.000 automobila što je u njegovoj dugoj istoriji najbolji prodajni rezultat. Tokom predhodnog meseca Mercedes je zabležio prodaju od 211. 286 automobila što je 12, 1% od istog meseca u 2015. godini. Septembar ove godine će ostati upamćen u ovoj kompaniji koja uvek teži najboljem rezultatu, a za njega su ovog puta u velikoj meri zaslužni Mercedes E klase, kao i dobra prodaja SUV modela.\nNa osnovu pregleda tržišta, Evropa je i dalje na prvom mestu sa 98. 877 prodatih modela. Dok je domaće nemačko tržište prošlo sa prodajom od 27. 640 primeraka. U periodu od jula do septembra u svet je otišlo 531. 302 automobila. Što je najupešniji kvartal za Mercedes do sada, i iznosi 11% više od predhodne godine u istom razdoblju. Ukupna prodaja za ovih devet meseci u ovoj godini dostigla je 1. 537. 921 primeraka automobila. Prognozira se da bi Mercedes ako nastavi ovim tempom potražnje na tržištu mogao da se na kraju godine nađe na prvom mestu kao najprodavaniji.\nPosetite naš sajt i pogledajte šta je sve u ponudi voznog parka: http://www.rentacar-beograd-stars.com/


Kupovina luke Pirej - Otvorena kapija za ulazak kineske robe u Evropu - Pluton Logistics\nKupovina luke Pirej – Otvorena kapija za ulazak kineske robe u Evropu\n09/05/2016 23/04/2017 marko Cosco, KOSKO, luka Pirej, Sotiris Petropulos\nGrčka je konačno odlučila da odobri prodaju deonica svoje najveće luke „Pirej“ kineskoj transportnoj kompaniji COSCO. Ovo je situacija u kojoj, kako kažu u Narodnoj Republici Kini, „svi dobijaju“. Kineski špediterski gigant će obezbediti kontrolu nad jednom od ključnih ulaznih tačaka u Evropu, a za uzvrat je obećao da će privući nove investicije u najveći lučki kompleks u Grčkoj i širom zemlje.\n– „Pirej“ će biti kao Argo. Neka razapne jedra i vrati zlatno runo – podsetio je na brod iz drevne grčke mitologije, Ksu Lirong, predsednik korporacije COSCO na svečanosti u Atini kojoj je prisustvovao i grčki premijer Aleksis Cipras.\nU drevnoj priči o Jasonu i njegovim Argonautima, junak je pobedio zmajeve i oženio se čarobnicom kako bi povratio zlatno runo i svoje, rođenjem stečeno, pravo na tron. Neki Grci ushićeni sporazumom kažu kako „Pirej“ za COSCO predstavlja više od zmajeve zube – samu alinu glavu, simbol moći i vođstva.\nKupovinom većinskog udela u Pireju, od koje su već napravili jednu od najbrže rastućih luka na svetu, COSCOje obezbedio kontrolu nad jednom od ključnih ulaznih tački u nastojanju da ponovo stvori ekonomsku imperiju koja upumpava kinesku robu širom Evrope, kao i trgovinu u smeru Kine. Za COSCO Pirej je mesto na kome se Kina uključuje u Evropu kao deo strateške vizije o inicijativi Pojasa i Puta (OBOR) predsednika Ši Đipinga, modernom Putu svile.\nPremijer Li Kećijang, tokom posete Grčkoj u junu 2014, izjavio je da bi Pirej mogao da postane kineska kapija prema Evropi. Pirej će, prema predsedniku COSCO postati najveća luka u Mediteranu za tranzit kontejnera, međunarodni logistički distribucioni centar na istočnom Mediteranu, i južni ulaz u Centralnu i Istočnu Evropu i Balkan.\nĐou Mi, viši saradnik Kineske akademije za međunarodnu trgovinu i privrednu saradnju, ocenio je da će luka, koja se nalazi u basenu Mediteranskog mora koji povezuje Istočnu i Centralnu Evropu sa Zapadnom Evropom, biti od strateške važnosti za Kinu, drugu po veličini ekonomiju u svetu.Vizija predsednika Šija počinje da poprima jasan oblik pošto je COSCO otkupio 51 odsto udela u Pireju za 280,5 miliona evra, a u narednih pet godina bi, uz dodatna ulaganja 88 miliona evra, mogao da postane vlasnik 67 odsto kapitala.\nOd kada je predsednik Ši, 2013. godine, obelodanio viziju za inicijativu OBOR, mediji su prepuni planova, teorija i predloga koji bi oblik mogao da poprimi.\n– Mi u Evropi znamo kako će to izgledati – kažu neki grčki komentatori. Kineske investicije u Pirej se, tim komentatorima, čine kao ključni faktor OBOR. Po njima, Grčka bi mogla da bude mesto na kome će se pomorski saobraćaj iz Azije završavati posle prolaska kroz Suecki kanal i ulaska u Mediteran. Odatle se može očekivati širenje mnoštva putnih i železničkih veza po Evropi. Relativno mala udaljenost Pireja od glavnih mediteranskih puteva dozvoljava mu da nastupa i kao pretovarno čvorište i kao kapija, navela je 2012. konsultantska kuća Mekinzi. U tom izveštaju stoji, takođe, da bi Grčka, kao deo desetogodišnjeg plana, mogla da bude preobražena u regionalni teretni i logistički centar.\n– Sporazum će biti još važniji za zemlje u Centralnoj i Istočnoj Evropi koje profitiraju od inicijative Pojasa i Puta kako bi povećale izvoz poljoprivrednih proizvoda i ostalih komercijalnih proizvoda u Kinu, inače velikog trgovinskog partnera – ocenjuje Tu Ksinkuan, direktor na Univerzitetu za međunarodno poslovanje i privredu u Pekingu.\nFoto: freeimages.com/Robert Linder\nAtina je pokušala da osvoji tržišta u zemljama Balkana pre nego što su grčki unutrašnji problemi vezani sa dužničkom krizom doveli do povlačenja, prevashodno njenih banaka, iz regiona. Vasilis Trigkas, saradnik pekinškog Cinhua univerziteta, ukazuje na često zanemaren aspekt luke Pirej i investicija u tamošnju infrastrukturu kao podsticaja integraciji na Balkanu.\nU tom smislu kineski i grčki mediji ukazuju na značaj osavremenjivanja železničke pruge između Budimpešte i Beograda koja treba da bude završena do 2017. Ta brza železnica, zajedno sa Pirejem, predstavljaće deo Kinesko-evropskog ekspresnog kopneno-pomorskog puta. Grčka, kao transportno čvorište, povezivaće pomorski Put svile 21. veka sa ekonomskim pojasom Puta svile na kopnu, navode mediji.\n– Ekonomska integracija između Centralne i Istočne Evrope oslobodiće ogromne ekonomske potencijale evropske industrije. Oporavak mediteranskog regiona i ekonomske integracije između Afrike i Južne Evrope obezbediće ogromne pozitivne spoljnotrgovinske mogućnosti i za Severnu Evropu. Prvi put u istoriji, Balkan će u velikoj meri biti ekonomski integrisan – procenjuje Trigkas.\nGrčki izvori navode da je ukupna vrednost sporazuma oko 1,5 milijardi evra, uključujući investicije, dividende i prihode od sporazuma o koncesiji koji traje od 2009. Kineski novac biće investiran u obnovu postrojenja za popravku brodova, povećanje broja radnih mesta i obezbeđivanje ključne podrške biznisu vezanom za pristajuće brodove za krstarenje.\n– Moglo bi se reći da je ova investicija zlatno runo za Grčku. To što će postati tranzitno čvorište za trgovini uzmeđu Evropske unije i Istočne Azije pomoći će Grčkoj da se vrati na put održivog razvoja i osloboditi je velikog javnog duga – ocenio je Sotiris Petropulos, asistent na katedri za političke nauke i međunarodne odnose na Univerzitetu Peloponez.\nAutor: Borislav Korkodelović, izvor „Danas“\n← Posao za vozača kamiona u Hrvatskoj\nBrza, pouzdana i ekonomična rešenja u izvozu za Evropu i svet →


Bambinosi ulaze u Evropsku uniju? | Bambinosi\nBambinosi ulaze u Evropsku uniju?\nPredstavnici Škole fudbala Bambinosi Sarajevo na poziv uprave Fudbalskog kluba MTK iz Budimpešte boravili su u dvodnevnoj posjeti ovom renomiranom klubu gdje je razgovarano o potencijalnoj saradnji.\nPredsjednik Bambinosa Elmir Behlulović, direktor Muamer Dalipagić, predstavnik Škole za saradnju sa Madjarskom Erol Ramusović i predsjednica Poslovnog savjeta Mađarske i Bosne i Hercegovine Gabriella Nagy, razgovarali su sa domaćinima o modalitetima kooperacije.\n“MTK je drugi najuspješniji tim u historiji nogometa u svojoj zemlji sa poznatom akademijom gdje stvaraju igrače od najmanjih uzrasta,” rekao je Behlulović. “Sportski direktor MTK Balazs Polyak se posebno zainteresovao za sistem treninga po kojem rade naši treneri i rado je prihvatio poziv za posjetu Sarajevu. On je detaljno upućen u svijet nogometa naglasivši da je naš region poznat po stvaranju dobrih fudbalera, te očekuje uspješnu saradnju sa Bambinosima.”\nDirektor Bambinosa gospodin Dalipagić je upoznao delegaciju MTK-a o dosadašnjim uspjesima škole na domaćim i međunarodnim takmičenjima.\n“Želimo našim dječacima obezbjediti što bolje uslove rada i perspektivu u budućnosti,” istakao je Dalipagić. “Boravak u Budimpešti je pokazao da smo poželjni kao partner u stvaranju igrača i u zemljama Evropske unije. Direktor za strategiju imeđunarodne odnose MTK Sszabo David je rekao da će detalji razgovora biti prenijeti vlasnicima, nakon čega će se donijeti odluka o daljm koracima.”\nGospodin Erol Ramusović, predsjednik Skupštine Senata privrede EU u BiH i uspješan bh. biznismen sa zadovoljstvom je predstavio Bambinose svojim prijateljima u Budimpešti.\n“I sam sam se uvjerio u sistem djelovanja ove škole,” kaže Ramusović. “Zadovoljstvo je gledati sa kojim entuzijazmom se radi sa djecom, nakon čega uspjeh dolazi kao rezultat tog rada.”\nPočetkom jesenje sezone Bambinosi očekuju predstavnike MTK-a na svojim treninzima, a nakon toga nastavak započetih razgovora.


Trayal za traktor prednja 6.00-16 Krampon šara Trayal D-57 industrijska guma cena, cene Srbija, prodaja Beograd Novi Sad Niš\nTrayal za traktor prednja 6.00-16 Krampon šara Trayal D-57 industrijska guma cene\nEPonuda nije internet prodavnica već Vam omogućava da brzo i lako nađete Trayal za traktor prednja 6.00-16 Krampon šara Trayal D-57 industrijska guma po najjeftinijoj ceni. Naš cilj je da kupci budu što bolje informisani o ponudi Trayal industrijska guma za traktor prednja 6.00-16 Krampon šara Trayal D-57 na tržištu Srbije. Vrlo lako nalazite željeni proizvod za kategoriju Industrijske gume cene, ne morate da lutate od sajta do sajta za Trayal Industrijske gume, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Trayal za traktor prednja 6.00-16 Krampon šara Trayal D-57 industrijska guma sa PRODAVCEM. EPonuda ne može da garantuje potpunu tačnost specifikacije i slika za Trayal za traktor prednja 6.00-16 Krampon šara Trayal D-57 industrijska guma. Pre kupovine, podatke za Trayal industrijska guma za traktor prednja 6.00-16 Krampon šara Trayal D-57 proverite na sajtu PROIZVOĐAČA.


Održana radionica na temu upravljanja EU projektima, administrativnim procedurama i pravilima | Cross-border Programme\n27. februara 2014. Jačanje profesionalne edukacije odrsalih u ruralnim sredinama, Vesti i događaji\nU Beogradu je u periodu od 24. – 27. februara 2014. godine održana radionica na temu upravljanja EU projektima, administrativnim procedurama i pravilima, u organizaciji Caritas-a Italije.\nRadionica je održana sa ciljem da se direktno osnaže upravljački i logistički kapaciteti pripadnika Caritas-ove mreže, kako bi se oni što bolje pripremili za vodjenje i administriranje projekata finansiranih od strane EU.\nUčesnici radionice bili su brojni pripadnici Caritas-ove mreže iz regiona, uključujući predstavnike iz kancelarija Caritas-a Srbije, Caritas-a Beogradske nadbiskupije, Caritas-a Valjevo, Caritas-a Barske nadbiskupije, Caritas-a BiH, Caritas-a Kosovo, Omladinskog centra iz Sarajeva i Caritas-a Šabac.\nZahvaljujući kvalitetnim materijalima, prezentacijama i interaktivnoj metodologiji rada, učesnici su imali prilike da razmene svoja iskustva na polju EU projekata i da uz pomoć trenera dodatno razviju sopstvene kapacitete.\nRadionica je bila prilika da predstavnici Caritas-a Šabac i Caritas-a BiH, partnera na projektu „Jačanje profesionalne edukacije odraslih u ruralnim sredinama“, koji se realizuje u okviru Drugog poziva IPA prekograničnog programa Srbija – Bosna i Hercegovina, steknu širi uvid u pravila i procedure projekata finansiranih od strane Evropske unije i utvrde sledeće korake.


Putin u Beogradu: Moskva podržava obostrano prihvatljivo rešenje za Kosovo. … – NovostiDana.rs\nPutin u Beogradu: Moskva podržava obostrano prihvatljivo rešenje za Kosovo. …\nPredsednik Rusije Vladimir Putin rekao je danas u Beogradu da bliske veze i duhovna bliskost srpskog i ruskog naroda pomažu u gradjenju budućnosti i zahvalio se „bratskom srpskom narodu“ na toplom prijemu.\nPutin je pre sastanka s predsednikom Srbije Aleksandrom Vučićem rekao je da je robna razmena izmedju dve zemlje porasla na dve milijarde dolara i da je dobro što su odnosi sve bolji.\n„Drago mi je da imam priliku da posetim prijateljsku i bratsku Srbiju i da razgovaramo o tome šta je uradjeno i šta još može da se uradi“, naveo je Putin.\nPredsednik Rusije doputovao je danas u jednodnevnu posetu Srbiji tokom koje će biti potpisano više od 20 sporazuma i razmotrena politička i ekonomska saradnja, a glavne teme, kako se očekuje, biće Kosovo i situacija u regionu.\nNa aerodromu „Nikola Tesla“, uz jake mere bezbednosti, Putina je oko 13.15 dočekao predsednik Srbije Aleksandar Vučić.\nPutin je danas zajedno sa Vučićem položio vence na Groblju oslobodilaca Beograda i potom na Spomenik crvenoarmejcu.\nNa Groblju oslobodilaca Beograda sahranjeni su borci Narodnooslobodilačke vojske Jugoslavije i borci sovjetske Crvene armije koji su dali živote za oslobodjenje Beograda 1944. godine.\nNa vencu koji je položio Vučić ispisano je „Hrabrim ruskim saborcima“.\nSvečani doček uz državne počasti Putinu će potom biti priredjen ispred Palate Srbija. Slede razgovori, prvo u užem formatu, a zatim plenarni sastanak delegacija Rusije i Srbije i razmena potpisanih bilateralnih dokumenata u prisustvu dvojice predsednika.\nU Palati Srbija Putin će Vučiću uručiti orden Aleksandra Nevskog kojim ga je odlikovao 7. januara, a za 15.20 predvidjeno je obraćanje predsednika Rusije i Srbije medijima.\nPutin i Vučić zajedno će posle 18 časova obići Hram svetog Save gde je najavljen i skup podrške povodom posete ruskog predsednika Srbiji.\nPredsednika Rusije Vladimira Putina danas će ispred Hrama Svetog Save dočekati gradjani kako bi ga pozdravili.\nZvanično, skup je jedino najavilo Udruženje Centar za razvoj Beograda koje tvrdi da za to nema zvaničnu podršku Vlade Srbije niti vladajućih partija.\nNa društvenim mrežama najavljeno je okupljanje u centru grada, kod palate Albanija, od 14 časova odakle će u 17 časova krenuti u šetnju do Hrama Svetog Save.\nPrema objavama na društvenim mrežama na skup će doći gradjani iz cele Srbije, a poslanik SNS Vladimir Djukanović je na Tviteru napisao da se nada da će u Beograd stići veliki broj autobusa.\nVeliki broj autobusa iz unutrašnjosti angažovan za prevoz na doček Putina\nGradjani Niša će organizovano, sa najmanje 50 autobusa, otići u Beograd na doček Putina, saznaje agencija Beta iz više izvora, a organizovano će krenuti i članovi i simpatizeri Srpske napredne stranke iz svih opština na području Nišavskog upravnog okruga, ali i zaposleni u tamošnjim javnim preduzećima i ustanovama.\nOdbornik opozicione odborničke grupe „Niška inicijativa“ Srdjan Nonić rekao je da su se toj odborničkoj grupi proteklih dana javile brojne Nišlije zaposlene u gradskim opštinama, javnim preduzećima i ustanovama, žaleći se na obavezu da idu u glavni grad na doček Putina.\n„Svi mesni i opštinski odbori SNS-a dobili su kvote koje moraju da ispune, a kvote postoje i za javna preduzeća i ustanove. Na spiskovima onih koji moraju sutra da idu u Beograd nalaze se pre svega lica koja su zaposlena na privremenim i povremenim poslovima“, rekao je Nonić.\nPrema njegovim rečima, medju onima koji će sutra poslati svoje radnike nalaze se izmedju ostalih i niška Gradska uprava, vodovod, predškolska ustanova „Pčelica“, Direkcija za javni prevoz, ali i Dom zdravlja.\nGradski odbor SNS pozivao je gradjane Vranja nekoliko dana pred dolazak predsednika Rusije Vladimira Putina da se jave tom odboru ukoliko žele da putuju u Beograd.\nPoziv gradjanima bio je upućen preko lokalnih medija a svako ko je bio zainteresovan mogao je da se, za besplatan i organizovan prevoz iz Vranja, javi na broj telefona koji je u ovom pozivu objavljen.\nIz Kruševca je tokom prepodneva, prema nezvaničnim informacijama, put Beograda, na doček Putina krenulo 50-tak autobusa a odbor Levice Srbije iz tog grada saopštio je da je dobio brojne pozive i poruke od prosvetnih radnika iz Kruševca kao i zaposlenih u javnim ustanovama i preduzećima u tom gradu koji su se žalili da njihove kolege prave spiskove za odlazak u Beograd uz „dobronamerni savet“ da bi trebalo da se upišu i krenu na put.\nKruševačka Levica je u saopštenju upitala nadležne ko organizuje odlazak zaposlenih u javnim preduzećima i ustanovama i prosveti u Beograd, po kom osnovu i u čijoj organizaciji oni „dobrovoljno“ treba da putuju tog dana u vreme svog radnog vremena te po čijem nalogu.\nNa doček Putina iz Čačka u Beograd krenuće oko 20 autobusa a iz Vršca je planirano 11 autobusa. Šest autobusa krenulo je iz Lučana a medju putnicima su radnici vojne fabrike „Milan Blagojević“ iz Lučana, zaposleni u opštinskoj upravi i u javnim preduzećima.\nOna je agenciji Beta rekla da svi koji žele mogu da idu za Beograd kao i da je taj odlazak „spontan i na dobrovoljnoj osnovi“.\nI funkcioner SPS-a u Kragujevcu i član Gradskog veća Zoran Prokić je rekao je odlazak gradjana u Beograd spontan i da se SPS nije uključivao u organizaciju.\nU Informativnoj službi grada Kragujevca je Beti rečeno da grad Kragujevac ne organizuje odlazak gradjana za Beograd iako je, kako kažu, bilo poziva zainteresovanih gradjana.\nUprkos tome, gradjani Kragujevca okupili su se kod Lidla odakle u podne kreće 20 autobusa za Beograd na skup povodom dolaska predsednika Rusije Vladmira Putina.\nPredsednik Skupštine Kragujevca Miroslav Petrašinović rekao je agenciji Beta da su se gradjani spontano organizovali i da ko god je hteo mogao je da se prijavi da ide za Beograd.\nUpitan da li će se voditi kao da su na radnom mestu oni koji su zaposleni u javnim preduzećima i lokalnoj samoupravi a koji su pošli na skup, Petrašinović je kazao da su oni uzeli dan od godišnjeg odmora.\nI oko 200 gradjana Novog Pazara prisustvovaće dočeku organizovanom u Beogradu u čast predsednika Rusije Vladimira Putina, nezvanično saznaje radio Sto plus.\nTaj radio je saznao da je medju Novopazarcima koji će dočekati Putina najviše zaposlenih u javnim preduzećima i ustanovama, i oni su zbog toga dobili slobodan dan.\nNa sajtu Grada Beograda navedeno je da je trasa kretanja osoba koje će prisustvovati tom dogadjaju Studentski trg – Vasina – Kolarčeva – Terazije – Kralja Milana – Slavija – Bulevar oslobodjenja.\nNavedeno je i da će zbog dolaska velikog broja gradjana na skup u centru grada od 14.00 do 21.00 biti usporen saobraćaj, sa povremenim obustavama u Nemanjinoj ulici, Kneza Miloša i Takovskoj, od Mostarske petlje do Cvijićeve ulice, u Bulevaru kralja Aleksandra, od Takovske do Batutove, u Sarajevskoj ulici, Savskoj, Milutina Milankovića, Vladimira Popovića, Ruzveltovoj i Bulevaru vojvode Bojovića.\nMinistar spoljnih poslova Ivica Dačić izjavio je danas da Srbija ima punu podršku Rusije za postizanje kompromisnog rešenja o Kosovu, ali da ruski predsednik Vladimir Putin ne donosi u Beograd rešenje za Kosovo.\n„Ne donosi rešenje, on nas pita koje je rešenje. Sa njima redovno razmenjujemo informacije u poslednjih pet, šest godina, još otkad sam ja bio premijer“, rekao je Dačić za N1 u Palati Srbija, gde je organizovan svečani doček Putinu.\nDačić je rekao da je satnica posete pomerena zato što ruski predsednik malo kasni, ali da protokol ostaje isti.\nŠef srpske diplomatije je rekao da poseta Vladimira Putina predstavlja kontinuitet dobrih odnosa Beograda i Moskve.\nOn je rekao da su politički odnosi dve zemlje odlični, ali da se pogodnosti sporazuma o slobodnoj trgovini nedovoljno koriste i da na tom polju ima prostora za napredak.\nZelenović: Opozicija traži izbore ali po pravilima koja su važila do 2012. godine


Predstavnici opštine Knić i Ekonomskog fakulteta u Kragujevcu potpisali Sporazum o saradnji – Opština Knić\nPočetnaEkonomijaPredstavnici opštine Knić i Ekonomskog fakulteta u Kragujevcu potpisali Sporazum o saradnji\nPredstavnici opštine Knić i Ekonomskog fakulteta u Kragujevcu potpisali Sporazum o saradnji\nPredstavnici opštine Knić i Ekonomskog fakulteta Univerziteta u Kragujevcu potpisali su Sporazum o međusobnoj saradnji. Prepoznajući obostrani interes u realizaciji budućih zajedničkih projekata i programa, Miroslav Nikolić, predsednik opštine Knić i Prof. dr Petar Veselinović, dekan Ekonomskog fakulteta u Kragujevcu dogovorili su aktivnosti koje će doprineti razvoju i unapređenju kvaliteta života u opštini Knić.\nPredviđena je razmena informacija, poslovni susreti, unapređenje obrazovanja, poboljšanje životnog standarda u Kniću. Ekonomski fakultet pružaće stručnu pomoć u kreiranju projekata značajnih za jačanje privrede i poljoprivrede u opštini Knić, uvođenju inovacija u promociji lokalnih i regionalnih potencijala, smanjenju migratornih kretanja stanovništva i povećanje nataliteta.\nPredstavnici opštine Knić prisustvovali si i okruglom stolu na temu Uticaj demografskih i migracionih tokova na ekonomski razvoj republike Srbije koji su organizovali “Društvo ekonomista Kraguejvca” i udruženja građana “Kolevka je najveće prostranstvo” i “Opstanak”. Uvodna izlaganja na Okruglom stolu održali su Vladika šumadijski Jovan i Prof. dr Slavica Đukić Dejanović, ministarka zadužena za demografiju i populacionu politiku u Vladi Republike Srbije.\nČetverac veslačkog kluba „Vlajko“ osvojio peto mesto na državnom prvenstvu 18. oktobra 2020.\nPočela lovna sezona 18. oktobra 2020.


Petak: U centru podela sadnica belog jasena - Ozon Media\nPetak: U centru podela sadnica belog jasena\nU okviru akcije „Posadi svoj hlad“, koju sprovodi NVO „Zeleni razvojni centar“, u petak 9.aprila 2021. godine, u 12 časova, na Trgu Ćire Milekića u Sremskoj Mitrovici, vršiće se podela sadnica belog jasena.\nOvaj projekat je usaglašen sa evropskim Zelenim planom u kome je čist vazduh u urbanim sredinama jedan od stubova cirkularne ekonomije, kao i sa Akcionim planom zaštite kvaliteta vazduha Grada Sremska Mitrovica.\nSadnice su namenjene svim zainteresovanim građanima, a podela će se vršiti istog dana, u isto vreme, u celoj Srbiji. Deo sadnica će biti izdvojen i zainteresovanim mitrovačkim školama. Na sadnicama se nalaze vezice sa logotipom donatora, kao i praznim delom za upisivanje datuma sadnje i imena lica koje je posadilo „svoj hlad“.\nI sa autoimunom bolešću vakcinacija je moguća\nPrvi put popisane sve žrtve stradale tokom Drugog svetskog rata u Sremu